Πολιτισμός / culture / Kultur / la culture\nΉθη και Έθιμα του Χωριού μας\n'Ηθη και Έθιμα / Οι γιορτές / Οι Απόκριες / Η Καθαρή Δευτέρα / Το Πάσχα / Αποχαιρετισμός της Πασχαλιάς / Η γουρνοχαρά\nΌπως και σε κάθε περιοχή της Ελλάδας, έτσι και στο χωριό μας, τον Άγιο Κοσμά Γρεβενών, σε όλες τις φάσεις της ζωής των κατοίκων, όπως είναι η γέννηση, ο θάνατος, ο γάμος, οι γιορτές, τα πανηγύρια, υπήρχαν οι ιδιαίτερες συνήθειες, ένα ιδιαίτερο τελετουργικό, μία σειρά γεγονότων που έπρεπε να συμβούν, το καθένα ιδιαίτερο γεγονός για την κάθε στιγμή της ζωής τους. Θα δούμε παρακάτω, πως αντιμετώπιζαν τη γέννηση ενός ανθρώπου, το θάνατο, επίσης θα δούμε τη σειρά των γεγονότων από το προξενιό μέχρι το γάμο. Οι μεγάλες θρησκευτικές γιορτές (Χριστούγεννα, Πάσχα κλπ), γιορτάζονται με μεγαλοπρέπεια και θρησκευτική κατάνυξη, αλλά και οι άλλες γιορτές όπως οι Απόκριες, τα πανηγύρια, γιορτάζονται κι’ αυτά, με όλο το πάθος που χρειάζεται για ένα καλό ξεφάντωμα, τηρώντας σε όλες τις περιπτώσεις τα ήθη και τα έθιμα, τις συνήθειες που βρήκαν οι παλαιότεροι από τους προγόνους τους. Αξιοσημείωτος είναι και ο εορτασμός των ονομαστικών εορτών, ιδιαίτερα κατά τους χειμερινούς μήνες, που δεν δουλεύανε και το χωριό μας ήταν γεμάτο κόσμο Σε κάθε τόπο της πατρίδας μας, υπάρχουν ξεχωριστά ήθη και έθιμα, που κρατούν αιώνες τώρα, βγαλμένα είτε από τους πολλούς αγώνες των προγόνων μας στο διάβα των αιώνων, είτε από τον τρόπο διαβίωσής των.\nα) Ο αρραβώνας.\nΟ γάμος παλιά, γινόταν με προξενιό, χωρίς να ερωτηθούν καθόλου οι δύο νέοι. Ότι θα αποφάσιζαν οι γονείς τους, έπρεπε χωρίς άλλη κουβέντα, να το σεβαστούν. Τα αρραβωνιάσματα γινόταν στο σπίτι της νύφης, με γλέντια και τραγούδια. Οι γονείς των νέων, αλλά και οι υπόλοιποι συγγενείς, έδεναν πάνω σε ένα μπουκέτο από ξηρό βασιλικό, «τα σημάδια». Τα «σημάδια» ήταν κάτι φλουριά και ένα ζευγάρι μάλλινες κάλτσες, τα οποία αλλάζανε μεταζύ τους, την ώρα που θα υποδεχόταν τους γονείς του γαμπρού, οι γονείς της νύφης. Αυτή η αλλαγή των «σημαδιών» σήμαινε ότι, συμφωνούνε οι γονείς των νέων για τον αρραβώνα. Στη συνέχεια χαιρετιόντουσαν μεταξύ τους, οι συγγενείς, με φιλήματα λέγοντας τις ευχές: «στεριωμένα», «να μας ζήσουν».\nΤρεις, πέντε ή επτά πυροβολισμοί έπεφταν και διαλαλούσαν στο χωριό το χαρμόσυνο γεγονός, αφού μέχρι εκείνη τη στιγμή όλα γινόταν με μεγάλη μυστικότητα. Κατόπιν, εμφανιζόταν στο δωμάτιο η μέλλουσα νύφη και δώριζε μάλλινες κάλτσες στους άνδρες συγγενείς του γαμπρού και μάλλινα μαντήλια στις γυναίκες. Αρχίζοντας στη συνέχεια από τον πεθερό, περνούσε από τον καθένα μπροστά, έκανε μια υπόκλιση, τους φιλούσε το χέρι και αυτοί με τη σειρά τους την κερνούσαν χρήματα. Ο πεθερός, η πεθερά και ο γαμπρός κερνούσαν τη νύφη από μία λίρα χρυσή και ακολουθούσαν τα τραγούδια των αρραβώνων.\nβ) Το κόψιμο της προίκας\nΔεν τελείωσαν όμως εδώ, γιατί τώρα άρχιζε η πιο σημαντική στιγμή της βραδιάς, αφού τότε θα «έκοβαν τα προικιά». Εκείνη την ώρα θα συμφωνούσαν μόνο για ρουχισμό και όχι για περιουσία (ζώα και χωράφια), που αυτό μάλλον θα είχε συμφωνηθεί πριν ξεκινήσουν οι αρραβώνες. Σημείωναν, πόσα ήταν τα κεντήματα, τα μάλλινα τα γιλέκα, τα εγχώρια με τα σιρίτια, τα πουκάμισα, τα φουστάνια, οι στόφες, οι ποδιές, αλλά και τα μαξιλάρια, οι κάλτσες, που θα έδινε η νύφη στο γαμπρό για την προίκα. Δεν παρέλειπαν δε, μέσα στα προικιά να βάλουν και ένα ζευγάρι τσαρούχια με κόκκινα σχοινιά, που το θεωρούσαν σαν «γούρι», για την ευημερία των μελλόνυμφων. Επίσης λέγανε και για τα δώρα που θα έκανε η νύφη στο σόι του γαμπρού. Στο «κόψιμο της προίκας», γινόταν πραγματική μάχη, με το φόβο και την απειλή να χαλάσουν οι αρραβώνες, αν δεν συμφωνούσαν. Γι’ αυτό τα επόμενα χρόνια, πρώτα γινόταν «το κόψιμο της προίκας» και μετά οι αρραβώνες, γιατί πολλοί αρραβώνες χάλασαν, που δεν τα «βρήκαν στην «προίκα». Μετά τη συμφωνία, όπως προανέφερα, ήταν μόνο για «σκουτιά», για ρούχα δηλαδή και όχι για χρήματα ή λίρες, ο πατέρας της νύφης δεχόταν το κέρασμα από το γαμπρό, που ήταν μία χρυσή λίρα. Ο γαμπρός είχε δικαίωμα να επισκεφθεί τη νύφη στο σπίτι της, τρεις μέρες μετά από τους αρραβώνες και πάντα μπροστά ήταν οι γονείς του κοριτσιού. Φοβόταν βλέπετε μη συμβεί το κακό, γιατί έπρεπε η νύφη να είναι «απείραχτη» μέχρι το γάμο. Όταν δε, ο γαμπρός επισκεπτόταν τη νύφη, η πεθερά του έκανε «λαγγίτες» (τηγανίτες), μάλιστα συναγωνίζονταν οι πεθερές, ποια θα έκανε τις καλύτερες «λαγγίτες» στο γαμπρό της. Οι γονείς κανόνιζαν και την ημέρα του γάμου των παιδιών.\nΤΡΑΓΟΥΔΙΑ ΤΩΝ ΑΡΡΑΒΩΝΩΝ\nΞύπνα περδικομάτα μου, ν' ήρθα στη γειτονιά σου.\nΧρυσή κορδέλα σου 'φερα να πλέξεις τα μαλλιά σου.\nΕψές προψές επέρασα από το μαχαλά σου\nκι άκουσα που σε μάλωνε η δόλια η μαμά σου.\nΑν σου μαλών 'για φαν για πχί, πέσ' μου να τα πληρώσω\nΚι αν σου μαλών' από 'ρχομαι, πες μου να μη ξανάρθω.\nΡίξε νερό στη πόρτα σου, να διάβω να γλιστρήσω.\nΝα βρω αφορμή στη μάννα σου, να ’ρθω να σε φιλήσω.\nΚάτω στα δασιά πλατάνια στις κρυόβρυσες,\nΚάθονται και τρων' και πίναν και την 'ξέταζαν.\n-Κόρη μ' τι ’σαι τέτοια μαύρη, τέτοια μελανή;\nΜήναν ίσκιος σε πατάει, μήναν φάντασμα;\n-Ούτε ίσκιος με πατάει, μήτε φάντασμα,\nμε πατούσε ο Γιαννάκης, το Χατζόπουλο.\nΕψές πως δεν κοιμήθηκα και σήμερα νυστάζω,\nγια δυο ματάκια παρδαλά για δύο φρύδια γραμμένα.\nθελ' να τα κλέψω μια βραδιά, μια νύκτα με το φεγγάρι,\nνα τ' ανεβάσω σε βουνό, ψηλά σε κορφοβούνι.\nα) Οι Τερζήδες (ραφτάδες)\nΔέκα πέντε μέρες πριν γίνει ο γάμος, καλούσαν στο σπίτι της νύφης τερζήδες (ραφτάδες, ειδικούς για κάπες και γιλέκα). Τα έραβαν και τα κένταγαν όλα με το χέρι. Όσο πιο πλούσια ήταν η νύφη τόσο και πιο νωρίς ερχόταν οι τερζήδες. Οι γονείς της νύφης πήγαιναν σε εμπορικά μαγαζιά για να πάρουν καινούργια ρούχα, να συμπληρώσουν ακόμη τα προικιά της νύφης, με φουστάνια, γιλέκα, ποδιές και άλλα μάλλινα. Τέτοιο εμπορικό ήταν παλιά στο χωριό Καλλονή, αλλά οι τερζήδες (ραφτάδες), ερχόταν από την Ήπειρο, που είχε πολλούς τα χρόνια εκείνα.\nΑπό την πέμπτη, παραμονή του γάμου αρχίζει η ετοιμασία. Τα κορίτσια κάνουν τις κουλούρες για να καλέσουν μ' αυτές τους συγγενείς του γαμπρού και της νύφης. Τους άλλους χωριανούς θα τους καλέσουν τον κάθε έναν χωριστά, αφού θα περάσουν από όλα τα σπίτια ένα-ένα, με μια τσιότρα (μικρό ξύλινο δοχείο που το κρεμούσαν στον ώμο), γεμάτη κρασί και στολισμένη με βασιλικό και τριαντάφυλλα. Έδιναν στο σπιτονοικοκύρη να πιει, εκείνος έλεγε «η ώρα η καλή» και ήταν καλεσμένος οικογενειακώς στο γάμο. Τον παπά και το νουνό τους καλούσαν με μπουγάτσες, τους στενούς συγγενείς με «κουλούρες». Τον παπά τον νουνό και τους στενούς συγγενείς, τους καλούσαν από την Πέμπτη το απόγευμα, ενώ τους άλλους χωριανούς το Σάββατο το πρωί. Την Πέμπτη επίσης έβαζαν «ύκνα» (μια ουσία για να γυαλίζουν τα μαλλιά).\nγ) Τα μπρατίμια και το γλέντι το Σαββατόβραδο\nΜια βδομάδα πριν το γάμο, ο γαμπρός διάλεγε ανάμεσα στους φίλους του, τρία άτομα (αν το παιδί θα γινόταν παπάς θα έπρεπε να διαλέξει επτά), τα οποία άτομα θα ήταν υπεύθυνοι, να υπηρετούν το γάμο, να φροντίζουν για όλα. Να προσπαθούν να περάσουν όλοι καλά και να γίνουν όλα τα έθιμα όπως πρέπει. Αυτά λοιπόν, ήταν τα «μπρατίμια». Την Παρασκευή οι μπράτιμοι ή βλάμηδες, πηγαίνουν και βάζουν το (λάβαρο) «μπαριάκι» στο σπίτι της νύφης. Το μπαράκι ή φλάμπουρο είναι ένα κόκκινο πανί πάνω σ ένα κοντάρι με σταυρό, από λουλούδια ή χόρτα και τρία μήλα καρφωμένα. Οι μπράτιμοι το στήνουν στη στέγη ενώ ταυτόχρονα πέφτουν και μερικές τουφεκιές. Το Σάββατο οι μπράτιμοι περιμένουν τα όργανα στην άκρη του χωριού και τα συνοδεύουν χορεύοντας στο σπίτι του γαμβρού. Το Σαββατόβραδο όλοι οι συγγενείς μαζεύονται στο σπίτι του γαμπρού και της νύφης. Ο καθένας με το σόϊ του. Αρχίζουν να πίνουν κρασί με τη σειρά όλοι από την γεμάτη και στολισμένη με τριαντάφυλλα και βασιλικό τσότρα λέγοντας και ευχές. Όταν μαζευτούν όλοι οι συγγενείς, οι μπράτιμοι (βλάμηδες) με το γαμπρό και τα όργανα, πηγαίνουν να φέρουν το νουνό στο σπίτι του γαμπρού «λαλώντας» και χορεύοντας. Μόλις φθάσουν στο σπίτι στρώνουν τραπέζια χαμηλά και κάθονταν όλοι σε μαξιλάρια μάλλινα σταυροπόδι. Τα μπρατίμια πριν αρχίσει το γλέντι πηγαίνουν με τα όργανα στη βρύση του χωριού να πάρουν νερό να λούσουν τον γαμβρό. Ο γαμπρός δίνει το σύνθημα για φαγοπότι.\nΤο φαγοπότι το συνοδεύουν πάντα αστεία και λογοπαίγνια. Μετά το φαγοπότι, λένε τρία τουλάχιστον τραγούδια και καλούν τους οργανοπαίκτες, που όρθιοι λένε το «νουμπέτι». Την όλη διασκέδαση διευθύνουν οι «μπράτιμοι» και ο νουνός, που φροντίζουν να μη μείνει κανείς παραπονεμένος, σε ένα γλέντι μέχρι αργά το βράδυ.\nδ) Κυριακή πρωί\nΤην Κυριακή το πρωί, τα «μπρατίμια» φέρνουν με τα όργανα, τον νουνό στο σπίτι του γαμβρού. Οι συγγενείς του γαμπρού φθάνουν με τα άλογα, αλλά ακόμη και με τα μουλάρια, στο σπίτι του γαμπρού. Το ίδιο γίνεται και με το σόι της νύφης. Τα άλογα αλλά και τα μουλάρια τους είναι στολισμένα με κόκκινες βελέντζες. Με τραγούδια πάντα, ετοιμάζουν τα άλογα που με τα οποία θα πάνε το γαμπρό, αλλά και τη νύφη στην εκκλησία. Στη συνέχεια η νουνά λούζει το γαμπρό και ο νουνός τον ξυρίζει. Αφού ετοιμαστούνε, ο γαμπρός πηγαίνει πρώτα στην εκκλησία και ασπάζεται τις άγιες εικόνες, συνοδεία του αρχιμπράτιμου. Γυρίζει στο σπίτι και όλοι μαζί ξεκινούν για το σπίτι νύφης. Μπροστά πάει το «μπαριάκι» που με ταξίματα οι μπράτιμοι έχουν πάρει, μετά ο γαμπρός, ο νουνός, οι συγγενείς και ακολουθούν οι άλλοι. Φθάνουν με τα άλογα στο σπίτι της νύφης. Κάνουν τα λεγόμενα «τσαλιμάκια» (επιδείξεις). Μπαίνουν μέσα στην αυλή της νύφης και φωνάζουν: «κρασιά συμπέθεροι»\nΑρχίζει το κέρασμα και το γλέντι. Ακολουθεί το πλέξιμο, το χτένισμα της νύφης από την νουνά που την έχει βαπτίσει. Τον καθρέπτη τον έχει φέρει ο γαμπρός. Χορεύει πρώτα η νουνά μετά η νύφη και άλλα κορίτσια συγγενικά της νύφης και κατόπιν χορεύουν οι άλλοι καλεσμένοι. Ο νουνός με το γαμπρό και τον παπά πηγαίνουν στο δωμάτιο της νύφης και αλλάζουν τα δακτυλίδια. Μετά το άλλαγμα των δακτυλιδιών, μεσ' το δωμάτιο της νύφης, οι τρεις τους τρώνε, ένα ψάρι μεγάλο, ή γιαούρτι και μπουγάτσα με μέλι. Για να πάρουν τη νύφη για την εκκλησία, τα «μπρατίμια» πρέπει να της φορέσουν τα παπούτσια. Εκεί γίνεται μεγάλη μάχη. Η νύφη προσποιείται ότι το παπούτσι είναι μεγάλο, αναγκάζοντας τα «μπρατίμια» να βάζουν μέσα χρήματα, έως ότου καταφέρουν να βάλουν το πόδι της νύφης στο παπούτσι, οπότε όλα είναι έτοιμα για να πάρουν το δρόμο για την εκκλησία. Ανεβαίνουν στα ζώα. Πρώτα ο γαμπρός, ύστερα ανεβαίνει και η νύφη, αφού πρώτα χαιρετίσει όλο το σόι. Για να ανεβεί πάνω στο άλογο, η νύφη πατάει πάνω σε ένα «ταγάρ» (ένα ξύλινο δοχείο που χωρά δέκα οκάδες). Το άλογο της νύφης είναι λευκό και του γαμπρού είναι κόκκινο. Πριν φύγει της δίνουν ένα ποτήρι κρασί, πίνει λίγο και το άλλο το χύνει πίσω της, πετώντας και το ποτήρι μαζί για να σπάσει, ενώ ο γαμπρός πετά κουφέτα, μήλα, πορτοκάλια και άλλα. Το ίδιο κάνει και ο γαμβρός με το ποτήρι και το κρασί. Τέλος ξεκινάνε για την εκκλησία με τραγούδια και πάλι. Ποιο γρήγορα φεύγουν «οι σχαριάτες» του γαμπρού και ης νύφης.\nΈνας καβαλάρης και ένας πεζός με τις «τσιότρες» πάντοτε γεμάτες κρασί. Αλλάζουν στο δρόμο τις «τσιότρες» και ξαναγυρίζουν για να συνεχίσουν μαζί με τους άλλους. Μόλις φθάσει στην εκκλησία η πομπή του γάμου, φέρνουν τρεις φορές γύρω-γύρω από την εκκλησία και μπροστά στην είσοδο σταματούν. Ο πεθερός κατεβάζει τη νύφη. Η νύφη τότε, πριν κατεβεί χαιρετάει ένα συγγενικό παιδάκι που έχει μάνα και πατέρα και του δωρίζει ένα ζευγάρι κάλτσες και ένα πορτοκάλι ή μήλο, και όλοι τους μαζί, μπαίνουν στο ναό και αρχίζει το μυστήριο. Τελειώνοντας το μυστήριο μαζεύονται όλοι στην πλατεία του χωριού και αρχίζουν το χορό. Πρώτοι χορεύουν οι βλάμηδες με το «μπαριάκι». Μετά αφού στήσουν στη μέση το «μπαϊράκι», χορεύει ο νουνός, η νουνά, οι νιόπαντροι, οι συγγενείς και όλοι οι παρευρισκόμενοι στην τελετή. Η σειρά προτεραιότητας στο χορό έπαιζε μεγάλη σημασία, επίσης έπρεπε να χορέψουν όλοι και να μην παρεξηγηθεί κανένας. Παρεξηγήσεις τέτοιες σε γάμους, κρατούσαν μια ζωή. Στο χορό κάνουν δύο μεγάλους ομόκεντρους κύκλους στο εσωτερικό χορεύουν γυναίκες στο εξωτερικό οι άνδρες. Ο χορός διαρκεί πολλές ώρες για να χορέψουν όλοι οι χωριανοί. Μετά το χορό εκεί στην πλατεία, η νύφη κάνει δώρα στον νουνό στη νουνά και στους στενούς συγγενείς, επακολουθούν χειροφιλήματα, κεράσματα και τέλος ξεκινούν για το σπίτι του γαμπρού. Η πεθερά περιμένει στην πόρτα μ' ένα καρβέλι ψωμί, ένα πιάτο με μέλι και μία «τλούπα» μαλλί (μία μπάλα μαλλιού που έκαναν την κλωστή στη ρόκα).\nΟι νιόπαντροι αφού χαιρετήσουν παίρνουν με το δάκτυλο τους μέλι και προσπαθούν ποιος θα χαράξει τη γραμμή υψηλότερα στο περβάζι της πόρτας. Ύστερα αφού δρασκελίσουν το καρβέλι το μαλλί και το πιάτο με το μέλι, μπαίνουν μέσα και οι δύο μαζί. Ακολουθεί τραπέζι. Ο νουνός φέρνει ολόκληρο αρνί, το τεμαχίζει και δίνει σ' όλους από ένα μεζέ, ενώ ο χορός και το γλέντι συνεχίζεται ως το πρωί.\nε) Δευτέρα πρωί, τα «πστρόφκια»\nΤο πρωί με τα όργανα πάνε τη νύφη στη βρύση του χωριού, να πάρει νερό σ' ένα ειδικό πήλινο ή τσίγκινο «λαένι». Γυρίζουν και ο γάμος διαλύεται αφού πρώτα ο γαμβρός, η νύφη οι μπράτιμοι και τα όργανα πάνε στο σπίτι του νουνού. Εκεί διασκεδάζουν για λίγο και πάλι.\nΜετά εύχονται στο νουνό: «ψυχικό» και «με το λάδι»\nΤη τρίτη μέρα μετά το γάμο, πηγαίνουν οι νιόπαντροι στο σπίτι της νύφης με συντροφιά και τους άλλους συγγενείς. Τρώνε, διασκεδάζουν και τραγουδάνε. Παίρνουν και διάφορα αντικείμενα έτσι για «γούστο». Αυτή η επιστροφή στο σπίτι της νύφης λέγεται «πστρόφια». Δεν παραλείπει η μάνα της νύφης να ρωτήσει την κόρη της «πώς τα πέρασε με το γαμπρό». Μετά τα πστρόφια αρχίζουν να φιλεύουν του νιόπαντρους τ' αδέλφια, οι συγγενείς και οι μπράτιμοι, δίνοντας στη νύφη και ένα αντικείμενο ή μία κότα. Την πρώτη Κυριακή μετά το γάμο ντυμένη πάλι το νυφικό πηγαίνει πρωί -πρωί στην εκκλησιά με την πρώτη καμπάνα και κάθεται μέχρι να σχολάσει.\nΕπίσης οι νιόπαντροι συνήθιζαν, την Κυριακή των Βαΐων, να πηγαίνουν να φέρνουν βάγια από το βουνό για την εκκλησία.\nΠέντε πλατάνια τα πένα αράδα-αράδα και ένας μοναχός, χαρά στον ίσκιο που 'χει.\nΣτην καρδούλα του Σταυρόν μαλαματένιο, στα κλωνάρια του ντουφέκια κρεμασμένα\nκι' στον ίσκιο του λεβέντης ξαπλωμένος.\nΣτη ρίζα του ο Γρίβας του δεμένος,\nμόνο λιανοπατεί και ψιλοχλιμιτράει:\n-Σήκω αφέντη μου και μη βαριά κοιμάσαι, δρόμον έχουμε και ένα βαρύ ποτάμι.\nΤριγύρω-γύρω άρχοντες στη μέση παλικάρια, στη κόχη κάθεται ο νουνός.\nΤρώγουνε και πίνουνε και εύχονται στους κουμπάρους\nΝα ζήσουν να προκόψουν,\nΝα ζήσουν χρόνια εκατό και εξάμηνα διακόσια.\nΜέσα σε τούτο τον σοφρά σι τούτο το σουμπέτι\nτρεις μαυρομάτες μας κερνούν και τρεις καλές κοπέλες\nΗ μια κερνά με το γυαλί η άλλη με την κούπα κι ' η τρίτη η μικρότερη με μαστραπά ασημένιο.\nΑπό την παραμονή της Πρωτοχρονιάς, οι γυναίκες ετοιμάζουν τα γλυκά, κυρίως κουραμπιέδες, σαλιάρια, κουλούρια και σαραγλί, το γλυκό που ήταν απαραίτητο σε όλες τις γιορτές. Επίσης ετοίμαζαν και τα φύλλα για τη βασιλόπιτα, το φλουρί που θα βάζανε μέσα (τις πιο πολλές φορές) ένα εικοσάρικο, εκείνο θυμάστε, το παλιό με το άλογο.\nΔεν το λέγανε τότε φλουρί, το λέγανε σακούλα (στη σακούλα είχαν τα λεφτά κρυμμένα στο κόρφο τους, με ένα κορδόνι περασμένο από το λαιμό). Ακόμη ετοίμαζαν και τα υπόλοιπα σημάδια που θα βάζανε στη βασιλόπιτα, φτιαγμένα από κλαδί ιτιάς, ή κάποιου άλλου δέντρου, που ήταν ευλύγιστο και λεπτό. Τα σημάδια ήταν κάποια σχήματα, πλεγμένα μ’ αυτά τα κλαδάκια της ιτιάς ή άλλου ευλύγιστου δέντρου που το καθένα ήταν στο σχήμα του διαφορετικό και συμβόλιζαν τα περιουσιακά στοιχεία, «το έχ’» της κάθε μιας οικογένειας. Το στρόγγυλο συμβόλιζε το σπίτι, το τρίγωνο συμβόλιζε τα πρόβατα, το τετράγωνο τις κότες, το στραβό τα χωράφια.\n«Πέρσ’ γυναίκα τ’ σακούλα κέρδισις εσύ, έτσ’ κι’ έτσ’ ήταν.\nΓια να ιδούμι φέτους π’ κέρδισι ου αγγουνός.\nΙσύ γυναίκα απ’ κέρδισις φέτους τς κότις,\nκοίτα καλά σκουντί, γιατί θα τς φάν’ οι αλπές»\nΜεγάλη σημασία δίνανε σε ποιόν θα έπεφτε η σακούλα. Όχι ότι θα έκανε κάτι παραπάνω, αλλά απλά για να συγκρίνουν τις προηγούμενες χρονιές, πως θα πάνε στα οικονομικά τους με τη χρονιά που ερχόταν. Την ίδια σημασία έδιναν και για τα άλλα σημάδια με τα περιουσιακά τους στοιχεία.Έτσι λοιπόν, εκτός από τη σακούλα, που κάποιος θα έβρισκε στη βασιλόπιτα, κάποιοι θα έβρισκαν και τα υπόλοιπα περιουσιακά στοιχεία της οικογένειας. Αυτό σήμαινε ότι, ο καθένας «τυχερός» θα ήταν υπεύθυνος γι’ αυτό που θα του έπεφτε στο κομμάτι του. Το βράδυ μαζευόταν όλη η οικογένεια σπίτι, τρώγανε όλοι μαζί. Μετά πιάνανε το τραγούδι και η διασκέδαση κρατούσε μέχρι τον ερχομό του νέου έτους τα μεσάνυχτα. Ίσως να ήταν από τις λίγες μέρες που δεν κοιμόταν από νωρίς, με τις κότες που λένε. Με το χάραμα του καινούργιου χρόνου, έβγαιναν όλοι έξω, στους δρόμους, στις γειτονιές. Οι ευχές έδιναν και έπαιρναν: «καλή χρουνιά», «χρόνια πουλλά». Οι πιτσιρικάδες από σπίτι σε σπίτι έλεγαν τα «κόλιντα».\nΟι νοικοκυρές περίμεναν τα καλιντρούλια, να τα βάλουν στον τρουβά κάστανα βρασμένα, στραγάλια, σταφίδες και κάποιοι τυχεροί παίρναμε και καμιά δεκάρα.\n«Άγιος Βασίλης έρχεται από την Καισαρεία, κρατά εικόνα και χαρτί, χαρτί και καλαμάρι»\nΤο θεωρούσαν καλό να περάσουν τα παιδιά που λέγανε τα κάλαντα, τα πουν δικό τους σπίτι. Παλαιότερα, όπως αναφέρει στο βιβλίο του ο αείμνηστος συγχωριανός μας Αθανάσιος Τόλιος, ίσως μέχρι τη δεκαετία του 1950, άναβαν και φωτιές το πρωί στους δρόμους και στην πλατεία. Στις δεκαετίες 1960 και 1970 δεν αναφέρετε αυτό.\nΤο μεσημέρι όλη η οικογένεια καθόταν στο πρωτοχρονιάτικο τραπέζι, για να κάψουν τη βασιλόπιτα και να φάνε όλοι μαζί. Ο αρχηγός της οικογένειας, γιατί έτσι ήταν οι οικογένεια τότε, είχε αρχηγό, σταύρωνε τρεις φορές τη βασιλόπιτα, την έκοβε στα κομμάτια που έπρεπε και η νοικοκυρά στη συνέχεια μοίραζε στον καθένα το κομμάτι του, αρχίζοντας πάντα από τον μεγαλύτερο. Τι θα κέρδιζε ο καθένας, το γράφανε συνήθως πίσω από το καινούργιο ημερολόγιο, ή σε κάποιο χαρτί το οποίο φυλάγανε μέχρι την επόμενη πρωτοχρονιά. Κατά το απόγευμα, ντύνονταν οι άντρες και οι γυναίκες με την καλή τους ενδυμασία και έβγαιναν όλοι στην πλατεία. Διάλεγαν ανάμεσα τους έναν και τον ντύνανε παπά, ένα που τον ντύνανε γαμβρό και μια νύφη και έκαναν ψεύτικο γάμο και ακολουθούσε στη συνέχεια γλέντι τρικούβερτο. Στο τέλος εμφανίζονταν οπλοφόροι σημάδευαν τον γαμβρό και του έριχναν με ψεύτικα βόλια. Αυτός έπεφτε κάτω και η νύφη έσκουζε από πάνω του, ενώ ο παπάς δίπλα την παρηγορούσε.\nΣτη συνέχεια, αφού ο γαμπρός πέθαινε, γινόταν και η ψεύτικη κηδεία, ενώ όλοι τους κλαίγανε γι’ αυτό που συνέβη.\nΈκλαιγαν, μ’ αυτόν τον ψεύτικο γάμο και την ψεύτικη κηδεία, για να γελούν όλο τον χρόνο, για να τους πάει καλά η χρονιά.\n(1750) Ο Ιερός Ναός του Αγίου Αθανασίου (1950)\nΟ Πολιτιστικός Σύλλογος Αγίου Κοσμά Γρεβενών "Ο ΑΓΙΟΣ ΑΘΑΝΑΣΙΟΣ", τιμά τη μνήμη του Αγίου Αθανασίου, στις 18 Ιανουαρίου κάθε έτους, με Θεία Λειτουργία στον Ιερό Ναό του Αγίου Αθανασίου, αρτοκλασία και στη συνέχεια κόβει την πρωτοχρονιάτικη πίτα στην αίθουσα του Συλλόγου.\nVideo Βασιλόπιτα 2013\nΒασιλόπιτα 2017 Βασιλόπιτα 2016 Βασιλόπιτα 2018 Βασιλόπιτες 2008-2013\nΤην ημέρα των φώτων, μετά τη Θεία Λειτουργία η οποία γινόταν στον προστάτη Άγιο του χωριού μας, τον Άγιο Αθανάσιο, πήγαιναν όλοι στη βρύση του χωριού, στο τρανό πηγάδι, για να γίνει ο Αγιασμός των υδάτων. Οι νέοι, στο δρόμο για τη βρύση, κρατούν από μία εικόνα που παίρνουν από την εκκλησία. Αφού γινόταν η κατάδυση στη βρύση, όλοι τους μαζί με τις εικόνες μπροστά, περνάνε από όλα τα σοκάκια του χωριού, μπροστά οι εικόνες, πίσω ο παπάς με τους ψάλτες και πίσω όλοι οι χωριανοί, τελειώνουν αυτήν την περιφορά των εικόνων και πάλι στην εκκλησία. Ένας από κάθε σπίτι, κρατούσε και ένα κακαβούλι (μικρό μεταλλικό δοχείο νερού), για να πάρει λίγο Αγιασμό, να αγιάσει το σπίτι, το μπαξέ, τα ζώα, τις κότες και όλη την οικογένεια. Έξω από την εκκλησία, αφού γύριζαν, κυρίως κάτω στον νάρθηκα, γινόταν κατά κάποιο τρόπο και μία δημοπρασία, μίας εικόνας που κάποιος θα πρόσφερε, η οποία εικόνα απεικόνιζε τη βάφτιση του Χριστού. Η δημοπρασία είναι σωστό πανηγύρι, ο καθένας τους δίνει τις προσφορές του. Από «υπερηφάνεια», μερικοί δεν θέλουν να δώσει κάποιος άλλος πιο πολλά. Η κόντρα στη δημοπρασία καλά κρατεί και για κάποιους, ήταν θέμα γοήτρου και περηφάνιας.\n«Πλιότιρις παράδις έχ’ ου Μήτρους απου μένα;»\nΦυσικά την εικόνα έπαιρνε όποιος έδινε τα περισσότερα χρήματα, τα οποία προσφέρονταν για τις ανάγκες τις εκκλησίας.\nΤο «είχε σε καλό» κάποιος να πάρει την εικόνα.\nΑΠΟΚΡΙΕΣ ΚΑΙ ΚΑΘΑΡΗ ΔΕΥΤΕΡΑ\nΤις απόκριες στο χωριό μας έχουμε σωστό πανηγύρι. Διασκέδαση, ξεφάντωμα, σκωπτικά πειράγματα και ξεγνοιασιά είναι τα κύρια γνωρίσματα των ημερών, πάντα όμως με μέτρο. Οι συνήθειες τηρούνται όλες κατά γράμμα, με ευλάβεια. Προετοιμάζονται από πολλές μέρες πριν. Οι άντρες του χωριού κάνουν μία σύσκεψη σε κάποιο σπίτι για να δούνε τι μασκαράδες θα ντυθούν και ποιο θα είναι το καρναβάλι που πρόκειται να παρουσιάσουν τις φετινές αποκριές στο χωριό. Αφού σκεφθούν και αποφασίσουν αρχίζουν όλα όσα είναι απαραίτητα για την μεταμφίεση. Την παραμονή της Αποκριάς οι νέοι, στο μεσοχώρι συγκεντρώνουν πολλά κλαδιά κάνοντας μια μεγάλη θημωνιά. Είναι ο φανός που θα ανάψουν το βράδυ της Αποκριάς. Τα γύρω χωριά συναγωνίζονται ποιο θα κάνει τον ψηλότερο φανό.Το βράδυ της Αποκριάς κτυπά η Καμπάνα εσπερινό και πάνε όλοι στην εκκλησία. Μετά τον εσπερινό αρχίζοντας πρώτα από τον παπά γίνονται τα συγχωρέματα:\nΖητά συγχώρεση ο ένας από τον άλλον, συνήθως οι μικρότεροι από τους μεγαλύτερους. Πολλά μεγάλα μίση την μέρα αυτή τελειώνουν. Κατόπιν οι μικρότεροι πηγαίνουν στα σπίτια των μεγαλυτέρων συγγενών. Τους φιλούν το χέρι και οι μεγαλύτεροι τους δίνουν παράδες, γλυκίσματα και ένα αυγό. Τρώνε όλοι μαζί οι συγγενείς τραπέζια λογής-λογής φαγητά, πίττες, κρέατα, γιαούρτια και άλλα. Μόλις τελειώσουν το φαγητό θα ντυθούν μασκαράδες και όλοι συγκεντρώνονται στην θημωνιά με τα κλαδιά, στο φανό. Τα μέρη που άναβαν το φανό ήταν το Μεσοχώρι και μερικές φορές έξω από την εκκλησία του Αγίου Αθανασίου. Κάποιοι νεαροί πήγαιναν κρυφά στο διπλανό χωριό, για να κάψουν το φανό το δικό τους. Μερικές φορές το κατόρθωναν, άλλες όχι. Ήταν βλέπετε μεγάλη επιτυχία να κάψεις το φανό ενός χωριού, χωρίς να σε καταλάβουν. Πριν ανάψουν το φανό φώναζαν: «ψιλ’, ψιλ’, μαχαλιώτ’» και στη συνέχεια τον δίνουν φωτιά, ενώ συγχρόνως αρχίζουντον χορό όλοι μαζί, άνδρες και γυναίκες γύρω από τη φωτιά, τραγουδώντας τα σκωπτικά τραγούδια, τα αποκριάτικα τραγούδια. Πρώτο τραγούδι, που γίνεται και η έναρξη του χορού είναι: «Τις τρανές τς Απουκριές». Αυτός που σέρνει το χορό λέει τους στίχους των τραγουδιών έναν-έναν, δυνατά για να τον ακούνε και οι υπόλοιποι επαναλαμβάνουν το ίδιο δυνατά.\nβ) Καθαρή Δευτέρα\nΑπόκριες 2018 Απόκριες 2015 Απόκριες 2014 Απόκριες 2013 Απόκριες 2012 Απόκριες 2011\nΟΙ ΠΕΡΔΙΚΕΣ ΤΩΝ ΓΡΕΒΕΝΩΝ, με την κ. Μαρία Σβολιαντοπούλου, από τον Άγιο Κοσμά Γρεβενών\n(Αρθρο του περιοδικού Explore Nature, T12, της εφημερίδας ΕΘΝΟΣ, Μάρτιος 2009, από την ιστοσελίδα Karmanor.gr)\nΠαίζει η δημοτική ορχήστρα του Θάνου Πανταζή\nΤραγουδάει ο Γιάννης Ανδρεάδης (Γιαννακός)\nΟ Πολιτιστικός Σύλλογος "Ο ΑΓΙΟΣ ΑΘΑΝΑΣΙΟΣ" κυκλοφόρησε DVD με την εκδήλωση του αποχαιρετισμού της Πασχαλιάς που πραγματοποιήθηκε τη Δευτέρα του Πάσχα 25 Απριλίου 2011\nΑντώνιος Νατσιόπουλος - Νικόλαος Κ. Σβολιαντόπουλος -\nΘωμάς Φ. Κουτσονίκος - Χρυσούλα Κουτσονίκου - Ευγενία Μελτσάκου - Διαμάντω Παπαθανασίου - Ευγενία Νατσιοπούλου - Ελπινίκη Μελτσάκου\nΓιώτα Σβολιαντοπούλου - Θωμαή Σβολιαντοπούλου - Καίτη Τόλιου - Γεωργία Κουτσοτόλη - Εύη τόλιου - Δήμητρα Γκαρλαούνη -\nΑναστασία Τσούπα - Ευαγγελία Παπαθανασίου - Χριστιάνα Δεμερτζή\nΠΟΛΙΤΙΣΤΙΚΟΥ ΣΥΛΛΟΓΟΥ ΑΓΙΟΥ ΚΟΣΜΑ ΓΡΕΒΕΝΩΝ "Ο ΑΓΙΟΣ ΑΘΑΝΑΣΙΟΣ" και διανέμεται δωρεά απο το σύλλογο\nVideo "Ο ΑΠΟΧΑΙΡΕΤΙΣΜΟΣ ΤΗΣ ΠΑΣΧΑΛΙΑΣ" 2014\nΣυμμετέχει ο Χορευτικός Σύλλογος Θεσσαλονίκης "Η ΗΠΕΙΡΟΣ"\nΑΠΟΧΑΙΡΕΤΙΣΜΟΣ ΤΗΣ ΠΑΣΧΑΛΙΑΣ 13/4/2015 ΑΠΟΧΑΙΡΕΤΙΣΜΟΣ ΤΗΣ ΠΑΣΧΑΛΙΑΣ 2014 ΑΠΟΧΑΙΡΕΤΙΣΜΟΣ ΤΗΣ ΠΑΣΧΑΛΙΑΣ 2013\nΑπό την προηγούμενη μέρα κιόλας, γίνονται οι ετοιμασίες για τη γιορτή της Πεντηκοστή. Θα γιορτάσουνε «παρέα» με τις ψυχές των δικών τους ανθρώπων, στο κοιμητήριο του χωριού. Πιστεύουν πως οι αγαπημένοι τους που έφυγαν από το την ημέρα του Πάσχα ως την Πεντηκοστή, είναι στον επάνω κόσμο και τριγυρνούν μαζί τους. Ετοιμάζουν πίτες και γλυκά, τα βάζουν σε μία κανέστρα, και ανηφορίζουν προς στο νεκροταφείο μετά τη Θεία Λειτουργία. Εκεί ο παπάς περνάει από τα μνήματα όλων των νεκρών, ένα-ένα και ρίχνει τρισάγιο. Μετά αρχίζουν να μοιράζουν τις πίτες και τα γλυκά. Καθισμένοι όλοι δίπλα στα μνήματα, τρώνε και πίνουν παρέα με τους νεκρούς. Δίνουν και σ’ αυτούς να φάνε και να πιούνε, αφήνοντας πίτες, γλυκά και ποτά στο μνήμα. Το χαρακτηριστικό, που είναι και συγκινητικό, είναι ότι σε κάθε μνήμα για τον άνθρωπό τους αφήνουν ότι του άρεσε να τρώει πιο πολύ, όταν ζούσε, ότι έπινε και για όσους καπνίζανε αφήνανε και ένα τσιγάρο, και πάντα τη μάρκα του.\nγια ζούμε, για πεθαίνουμε, για σ' άλλο τόπο πάμε.\nΤα γιαννάκια, είναι κάτι όμορφα, με ευχάριστη μυρωδιά αγριολούλουδα, που ανθίζουν τις μέρες του Αϊ Γιάννη, στις 24 Ιουνίου.\nΑπό το ξημέρωμα, όλες οι πλαγιές του χωριού αντιλαλούσαν. Οι χωριανοί ομάδες-ομάδες τη νύκτα με τα φαναράκια με τις φλογερές και με το γέλιο και το τραγούδι στα χείλη έβγαιναν να κόψουν γιαννάκια. Οι λάμψεις τη νύκτα και τα τραγούδια μεσ' την ησυχία, έδιναν μία παράξενη ομορφιά σ' όλη τη γύρω περιοχή. Λίγο αργότερα αλλά νύκτα ξεκινούσαν με τις μπούκλες στον ώμο οι κυράδες, τα κορίτσια για να πάνε για γιαννάκια. Κατόπιν τα χαράματα, με τα γιαννάκια στην αγκαλιά τους, πήγαιναν στη βρύση να γεμίσουν τις μπούκλες. Έτσι άκουες από τη μία μεριά τους άνδρες να τραγουδούν, να παίζουν με τις φλογέρες τους, τα ιδιαίτερα για τη μέρα αυτή τραγούδια και από την άλλη τα κορίτσια και τις γυναίκες. Τα χαράματα περνούσαν όλοι φορτωμένοι με γιαννάκια από τη βρύση του χωριού και σχεδόν τη στόλιζαν με τα λουλούδια.\nΣτη συνέχεια έπλυναν το πρόσωπό τους και γύριζαν στα σπίτια τους, στολίζοντας την εξώπορτα με τα λουλούδια και τα άφηναν εκεί μέχρι να ξεραθούν και να πέσουν μόνο τους. Επίσης τη μέρα αυτή, μαζεύουν το χαμομήλι, το δυόσμο, τα ξηραίνουν και τα αποθηκεύουν για το Χειμώνα.\nΛαλούν τ' αρνίθια τρεις φορές και τα παγώνια πέντε,\nτα χελιδόνια δέκα οκτώ, κοντεύει να χαράξει.\nΠάνε οι άσπρες για νερό κι' οι όμορφες να πλύνουν,\nπάω κι’ εγώ ο μαύρος μου το Γρίβα να ποτίσω,\nΠαπαδοπούλα σταύρωσα το δρόμο μου επάνω.\nΟ Γιάννης φίδι σκότωσε πάνω σε σταυροδρόμι.\nΤα φίδια εμαζεύτηκαν, μουσαφερέ του κάνουν.\nΤο ’πε για να φιδιάσω, με το Γιάννη το φιδούλι,\nπου σκότωσε τη μάννα μας, τη μάννα από τα φίδια,\nβάνουν τον όφιο άλογο και τον αστρίτη σέλα\nκαι την οχιά την παρδαλή τη βάζουν καπιστράκι.\nΞανθή κόρη τραγούδησε επάνω σε γεφύρι\nκαι το γεφύρι ράγισε και το ποτάμι εστάθει.\nΒασιλιάς εδιάβαινε και την καλημερίζει:\n-Για πες το, πες το κόρη, μου ξανά δευτέρωσε το\n-Δεν τραγουδάω βασιλιά, γιατί καιρό δεν έχω,\nέχω τον άντρα μ’ άρρωστο χρόνο και πέντε μήνες\nκι' αρρωστικό μου γύριψε και πουθενά δεν βρήκα,\nγυρεύ’ τυρί από λαγό και γάλα απ' αγρογίδι.\nΧριστούγεννα, το χωριό μας γεμάτο κόσμο, ετοιμάζεται για την μεγάλη γιορτή. Μία βδομάδα πριν τη γιορτή, όλοι τους είναι έτοιμοι να σφάξουν το γουρούνι. Το κυνηγούνε τρεις αλλά και τέσσερα άτομα πολλές φορές μέχρι να το πιάσουν. Ο σφάχτης μετά έχει το λόγο, που η πληρωμή του είναι σε κρέας, όχι τώρα, γιατί νηστεύει. Την ώρα που κόβουν το χοίρο, η νοικοκυρά το «θυμιατίζει» με λεβάντα. Ίσως για να έχει ωραία μυρωδιά, ίσως να ξορκίσει τα κακά πνεύματα! Τεμαχίζουν το κρέας, κρατάνε για τις μέρες αυτές και το άλλο το αποθηκεύουν με αλάτι στη κάδη για να έχουν να τρώνε, σχεδόν μέχρι το Πάσχα. Κάνουνε και τα λουκάνικα, τα κρεμάνε στη γρεντιά για να στεγνώσουν και όλα είναι έτοιμα να υποδεχθούν τα Χριστούγεννα. Παραμονή των Χριστουγέννων, μόλις έρχεται η 24η Δεκεμβρίου, στις 12 τα μεσάνυχτα, συγκεντρώνονται οι νέοι και τα παιδιά στην πλατεία, ανάβουν μια μεγάλη φωτιά και φωνάζουν «κόλιντα-κόλιντα», χτυπώντας συνέχεια την καμπάνα της εκκλησίας. Έχουν εφοδιαστεί από πριν με τις «τσιουμπανίκες», μικρές και χοντρές γκλίτσες, που μπροστά έχουν ένα εξόγκωμα σαν γροθιά, για να χτυπούν μ’ αυτές τις πόρτες των σπιτιών, ξεκινούν τα κάλαντα.\nΑρχίζουν από το σπίτι του παπά και συνεχίζουν σε όλο το χωριό. Οι νοικοκυρές τους ρίχνουν στους τρουβάδες που κρέμονται από τους ώμους τους, κάστανα βραστά, στραγάλια, σταφίδες και καρύδια. Μερικές φορές αρπάζουν και κανένα λουκάνικο.\n«Κάτστι, κάτσι πιδιά, κάτστι να κάτσουν κι’ οι κλωσαριές»\nΚαθίστε, τους λένε οι σπιτονοικοκυρέοι, θεωρώντας το καλό να κάτσουν, γιατί έτσι θα καθίσουν και οι κλώσες. Έτσι ήταν η ζωή τους, αφού σε όλα πίστευαν,\nσε όλα ήλπιζαν και όλα τα εξέταζαν.\nΣ’ όλες τις γιορτές, ακούγοντας τα τραγούδια που λένε, παρατηρούμε πως, υπάρχουν τα ιδιαίτερα τραγούδια για κάθε περίπτωση, για κάθε γιορτή,\nκαι για κάθε κατάσταση, ακόμη και σκωπτικά τραγούδια:\n«Αφέντη μου στην κάπα σου, σαράντα τσιουβάλια ψείρες»\nΑν πάλι δούνε κάποια όμορφη κοπέλα του σπιτιού, τραγουδάνε:\n«Μέσα σε τούτο το σπίτι, σ’ αυτό τ’ αρχοντικό, είναι μια κόρη όμορφη και μια γλυκοφρυδούσα»\nΔεν λείπουν βέβαια και τα καλά λόγια για τον σπιτονοικοκύρη:\n«Σ’ αυτό το σπίτι τ’ αψηλό, πέτρα να μη ραγίσει κι’ ο νοικοκύρης του σπιτιού, χίλια χρόνια να ζήσει»\nΞημέρωμα, κατά τις 4 το πρωί των Χριστουγέννων, χτυπά η καμπάνα για να αναγγείλει το χαρμόσυνο μήνυμα. Όλοι φορώντας τα καλά του και κρατώντας στο χέρι τα φανάρια (εκείνα με το καθαρό πετρέλαιο) και τις τζιουμπανίκες ή τις κλούτσες, πηγαίνουν στην εκκλησία. Μετά τη Θεία Λειτουργία και τα «χρόνια πολλά», επιστρέφουν στο σπίτι, να κοιμηθούν λίγο, γιατί το πρωί πρέπει να σηκωθούν νωρίς, να ετοιμάσουν το μεσημεριανό Χριστουγεννιάτικο τραπέζι. Οι νοικοκυρές πρέπει να ετοιμάσουν την πυτιρόπιτα (η πίτα με τα πολλά φύλλα, βρεγμένη και τα κομμάτια το τυρί), οι άνδρες πρέπει να ετοιμάσουν και να ψήσουν τη σουγλιμάδα.\nΣήμερα άλλοι το λένε κεμπάπ, άλλοι κοντοσούβλι, εμείς σουγλιμάδα και γίνεται ως εξής: Κόβουμε σε μικρά κομμάτια το χοιρινό ψαχνό κρέας, το αλατίζουμε, το βάζουμε ρίγανη, πιπέρι και το περνάμε σε σούβλα, σιδερένια αλλά και πολλές φορές ξύλινη. Απλώνουμε τα κάρβουνα στη συνέχεια στο τζάκι, βάζουμε τη σούβλα μετά από για να ψηθεί, στηριγμένη στα τουμπούλια (πήλινες βάσεις από κοκκινόχωμα με το αυλάκι επάνω τους για να σταματούν και να γυρίζουν οι σούβλες. Το ντόπιο κρασί και το τραγούδι, συνοδεύει το Χριστουγεννιάτικο τραπέζι, με αποτέλεσμα το κέφι και η διασκέδαση να φθάνει στα ύψη, μιας και τις μέρες αυτές του Χειμώνα δεν έχει κάποια δουλειά να κάνουν. Διασκεδάζουν και χαίρονται που είναι όλη η οικογένεια αντάμα.\nΧριστός γεννάται σήμερα εν Βηθλεέμµ τη πόλη.\nΓεννιέται και ανατρέφεται στο μέλι και στο γάλα\nΟ Πολιτιστικός Σύλλογος Αγίου Κοσμά "Ο ΑΓΙΟΣ ΑΘΑΝΑΣΙΟΣ" αναβιώνει το έθιμο της τσιγαρίδας κάθε χρόνο στην πλατεία του χωριού.\nΓΟΥΡΝΟΧΑΡΑ 2017 ΓΟΥΡΝΟΧΑΡΑ 2016 ΓΟΥΡΝΟΧΑΡΑ 2015 ΓΟΥΡΝΟΧΑΡΑ 2014\nΓΟΥΡΝΟΧΑΡΑ 2013 ΓΟΥΡΝΟΧΑΡΑ 2012 ΓΟΥΡΝΟΧΑΡΑ 2011 ΓΟΥΡΝΟΧΑΡΑ 2010\nΤΡΑΓΟΥΔΙΑ ΠΟΥ ΤΡΑΓΟΥΔΟΥΣΑΝ ΤΑ ΧΡΙΣΤΟΥΓΕΝΝΑ\nΠαίρνω το τουφεκάκι μου, μ' έβρεχε με χιόνιζε.\nΆιντε και πάω να κυνηγήσω και ας βρέχει και ας χιονίζει.\nΒρίσκω λαγό λημέριαζε, μ' έβρεχε με χιόνιζε.\nΆιντε πέρδικα να φωλιάζει κι ας βρέχει και ας χιονίζει.\nΡίχνω σκοτώνω το λαγό, μ' έβρεχε με χιόνιζε.\nΆιντε λαβώνω την πέρδικα κι ας βρέχει κι ας χιονίζει.\nΑυτά τα μάτια Δήμου μ’ τ' άμορφα, τα παρδαλογραμμένα,\nαυτά σε κάνουν Δήμο μ’ κι αρρωστάς, σε κάνουν και πεθαίνεις.\nΓια πάρε Δήμο μ’ το τουφέκι σου, σύρε να κυνηγήσεις,\nΑν βρεις Δήμο μ' λάφια, σκότωσ' τα, λαγόν κυνήγησε τον\nκι αν βρεις Δήμο μ’ την αγάπη μου, ρίξε και σκότωσε την\nκαι μάσε Δήμο μ’ το αίμα της, σε μάλλινο μαντίλι\nκαι σύρ’ το Δήμο μ’ σε εννιά χωριά, σε δέκα Βιλαέτια.\nεγώ μονάχος πέρασα πεζός και αρματωμένος,\nμε τιριμίδες στο σπαθί και φούντες στο ντουφέκι,\nεξήντα δράκους σκότωσα κι εξήντα έχω λαβώσει,\nπου' χε Σταυρό στα κέρατα, φεγγάρι στα καπούλια.\nΤαράζει το ποδάρι του και δέντρα ξεριζώνει.\nΣτριγκιά φωνή εφώναξε, βογκούν βουνά και ράχες,\nτι γύρευες μονάχος σου πεζός κι αρματωμένος;\nΟΙ ΟΝΟΜΑΣΤΙΚΕΣ ΓΙΟΡΤΕΣ\nΗ ονομαστική γιορτή τις περασμένες δεκαετίες στο χωριό μας, από τα μεγαλύτερα γεγονότα, που εξελισσόταν σε ένα σωστό πανηγύρι. Την προηγούμενη μέρα πολλές φορές, «λογάριαζαν» το ποιος γιορτάζει, πως θα πάνε και προπάντων να πάνε σε όλους, μην ξεχάσουν κανέναν. Ήταν πολύ σοβαρή παράλειψη αν κάποιος δεν επισκεπτόταν τον εορτάζοντα. Στο τέλος που θα τελείωναν οι επισκέψεις, αυτός που γιορτάζει, λογάριαζε ποιος ήρθε και ποιος δεν ήρθε, προσπαθώντας πάντα να βρει και την αιτία που κάποιος δεν του έκανε επίσκεψη.\n-Ήρθαν όλ’ γυναίκα;\nΜόνκι ου Γιώργους τ’ Μκόλα δεν ήρθει.\n-Ότ’ θέλ’ ας έκαμι, ιμείς του σπίτ’ ανοιχτό του είχαμι,\nδεν παένουμι κι’ ιμεις, στ’ θκιάτ’ τ’ γιουρτή τ’ χρόν’ άμα κάκιουσι»\nΚι’ έτσι γινόταν, αν κάποιος δεν πήγαινε στη γιορτή κάποιου, τότε και εκείνος δεν πήγαινε στη δικιά του, μέχρι παρεξηγήσεως τις περισσότερες φορές.\nΠρέπει να σημειώσουμε ότι, στο χωριό μας, αλλά και γενικά σ΄ όλη την περιοχή, τουλάχιστον μέχρι και τη δεκαετία του 1970, αυτοί που γιόρταζαν ήταν οι άνδρες του σπιτιού και μόνο την ονομαστική τους γιορτή, ούτε γενέθλια (οι περισσότεροι δεν ήξεραν και την ημερομηνία των γενεθλίων), ούτε επετείους, μόνο τη γιορτή τους και τη γιορτάζανε με μεγάλη επισημότητα. Από νωρίς το πρωί η νοικοκυρά πήγαινε στην εκκλησία με τη λειτουργιά, για να σηκώσει το ύψωμα. Σε λίγο θα πήγαινε και ο εορτάζον να παρακολουθήσει τη Θεία λειτουργία και να πάρει το λουλούδι να το βάλει στο πέτο. Μετά την εκκλησία θα γυρίσουν στο σπίτι, γιατί θα τον επισκεφτούν οι γυναίκες του χωριού, παρέες-παρέες για τα χρόνια πολλά. Οι γυναίκες θα καθίσουν στις ντιβανοκασέλες και στα κρεβάτια, η νοικοκυρά του σπιτιού θα βάλει μπροστά τους ένα τραπεζάκι που απάνω θα έχει τα κεράσματα, που εκείνη τη μέρα ήταν πολλά και χωρίς να λογαριάσουν τα έξοδα. Θυμάμαι στις ονομαστικές γιορτές, μικροί που είμαστε, «κλέβαμε» από το ντουλάπι ή το φανάρι από τα κεράσματα ή από «του γκόλιου» το σοκολατάκι και μας μαλώνανε:\n«Έκα, πρώτα να ξαντρουπιαστούμι κι ύστερα φάτα όλα»\nΨητά, τηγανιές, τυριά, καρύδια, στραγάλια και το απαραίτητο γλυκό, που είχανε στις γιορτές, το σαραγλί, ήταν απαραίτητα, για το κέρασμα. Για να πιουν, υπήρχε βυσσινάδα λικέρ, για τις γυναίκες, φτιαγμένο από τους ίδιους, και για τους άνδρες τσίπουρο το πρωί, κρασί το βράδυ. Οι ευχές του κόσμου, είναι πολλές και σύμφωνα με το φύλλο, την ηλικία, αλλά και την εργασία αυτού που γιορτάζει. Το βράδυ τώρα, γίνεται σωστό πανηγύρι, γιατί έχουμε τις επισκέψεις των ανδρών. Το πρωί πήγαιναν επίσκεψη οι γυναίκες, το βράδυ οι άνδρες ομάδες-ομάδες, καμιά φορά δέκα, δεκαπέντε ατόμων, άρχιζαν τις επισκέψεις. Φρόντιζαν ακόμη να βρουν οργανοπαίχτες και «λαλώντας» θα «έπαιρναν σβάρνα» τους εορτάζοντες. Το κέρασμα των ανδρών γίνεται από τις γυναίκες του σπιτιού με περισσότερη επισημότητα απ’ ότι γινόταν με το κέρασμα των γυναικών. Μερικές φορές, καθώς πήγαιναν από γιορτάσι σε γιορτάσι, έκλεβαν και καμιά κότα από όποιο κοτέτσι βρίσκανε μπροστά τους, την πηγαίνανε «δώρο», με την απαίτηση να την μαγειρέψει η νοικοκυρά εκείνη τη στιγμή. Φρόντιζαν πάντως η κότα να είναι από το κοτέτσι του εορτάζοντα. Σιγά-σιγά το γλέντι άναβε και μέχρι αργά τη νύχτα σωστό πανηγύρι.\nΚάποτε, γύρω στη δεκαετία του 1930, όπως μου διηγείται ο πατέρας μου, δύο φίλοι, ο Χρήστος Κουτσονίκος (1868-1942) και ο Γιάννης Χρυσοχόου, προγραμμάτισαν να επισκεφθούν τον Φώτη Κουτσονίκο την ημέρα των Φώτων που γιόρταζε. Ο Χρήστος Κουτσονίκος αγαπούσε το τσίπουρο, ο Γιάννης Χρυσοχόος το κρασί.\nΈτσι παρεξηγήθηκαν και έκαναν αρκετό καιρό να ξαναμιλήσουν, γιατί ο πρώτος ήθελε να πάνε στη γιορτή το πρωί για να πιει τσίπουρο, ενώ ο άλλος το βράδυ για να πιει κρασί.\nΤο χωριό μας πανηγυρίζει της Αγίας Παρασκευής 26 Ιουλίου, προς τιμή της Αγίας Παρασκευής, γιατί όπως λέγεται, ήταν η προστάτιδα Αγία του παλιού χωριού Μελιδόνιστα. Η Θεία Λειτουργία γίνεται τη μέρα εκείνη στο εξωκλήσι της Αγίας Παρασκευής, ένα χιλιόμετρο από το χωριό. Στο τέλος της Θείας Λειτουργίας, γίνεται αρτοκλασία, όπως και σε κάθε γιορτή, οι γυναίκες τραγουδούν και χορεύουν τα απαραίτητα τραγούδια και στη συνέχεια όλοι οι χωριανοί μαζεύονται στη πλατεία, λέγοντας τα χρόνια πολλά, περιμένοντας βέβαια το βράδυ το παραδοσιακό γλέντι με ψητά και κλαρίνα, που κρατάει δύο μέρες. Το μεσημέρι όλοι ψήνανε το καθιερωμένο αρνί για το πανηγύρι, έτρωγαν όλοι οι συγγενείς μαζί και όπως είπαμε περίμεναν το βράδυ για το ξεφάντωμα. Όταν παλαιότερα υπήρχαν τρία καφενεία, υπήρχαν και τρεις τοπικές ορχήστρες και ήταν όλα γεμάτα. Κόσμος πολύς, όλοι οι χωριανοί, πολλοί επισκέπτες από τα γύρω χωριά, πολλοί συγγενείς. Την άλλη μέρα, 27 Ιουλίου, του Αγίου Παντελεήμονα, η Θεία Λειτουργία γίνεται στον Άγιο Αθανάσιο. Το πανηγύρι συνεχίζεται, αφού κρατάει δύο μέρες. Η πλατεία και πάλι γεμίζει κόσμο, «χρόνια πολλά» παντού, το τραπέζι ξαναστήνεται το μεσημέρι και το βράδυ η δεύτερη μέρα του ξεφαντώματος.Ήταν κάποτε, κάποιες εποχές, που ο κόσμος έβρισκε μία αφορμή για να επισκεφθεί τους συγγενείς του, όταν οι αποστάσεις με τα πόδια ή τα γαϊδούρια ήταν μακρινές και οι επισκέψεις αραιές. Ήταν κάποτε, κάποιες εποχές, που ο κόσμος έτρεχε στα πανηγύρια. Στους συγγενείς του, να το ρίξει λίγο έξω, να τον φιλέψουν, ίσως είχε και μέρες να φάει. Το ίδιο θα έκανε κι’ αυτός βέβαια στο δικό τους πανηγύρι.\nΗ ιατρική της «μπάμπως», της παπαδιάς και της μαμής\nΗ ΕΓΚΥΜΟΣΥΝΗ – Η ΓΕΝΝΗΣΗ ΚΑΙ ΤΟ ΒΡΕΦΟΣ\nΗ εγκυμοσύνη και η γέννα: Η εγκυμοσύνη είναι η πιο δύσκολη περίοδος της γυναίκας. Βρίσκεται λένε «με το ένα πόδι στο λάκκο» και όλοι της εύχονται «καλή λευτεριά». Την προσέχουν πολύ ο άνδρας και τα πεθερικά. Η αποβολή όταν η εγκυμοσύνη της βρίσκεται σε ζυγό αριθμό μηνών, θεωρείται θάνατος. Όταν η έγκυος μπει στο μήνα της τότε την προσέχουν όλοι τους περισσότερο. Ετοιμάζουν τα σπάργανα και τις φασκιές. Η φασκιά έχει δύο χρώματα μαύρο και άσπρο, για να μη καλοκαρδίσουν ούτε τον Χριστό ούτε τον διάβολο. Μόλις άρχιζαν οι πόνοι, αμέσως η πεθερά ή ο άνδρας ή κάποια γειτόνισσα έτρεχαν να ειδοποιήσουν την παπαδιά και τη «μπάμπου», να βοηθούσαν στη γέννα. Μόλις γεννιόταν το παιδί, του έδεναν τον αφαλό (αφαλόκοβαν) με καρούλι (κλωστή λεπτή) και του έριχναν αλάτι σ' όλο το σώμα «για να γίνει γερό».\nΎστερα άπλυτο καθώς ήταν, το φάσκιωναν και τον τύλιγαν (με τη φασκιά), που στην άκρη είχε ένα φλουρί και ακολουθούσαν οι ευχές.\nΟι μοίρες: Μετά τρεις μέρες, έρχονται οι μοίρες στη σαρμανίτσα (κούνια) του μωρού και του δίνουν τις χάρες. Για να τις υποδεχθεί, του βάζουν ένα στέμμα στο κεφάλι. Το στέμμα γίνεται από μία μαύρη κορδέλα, πάνω στην οποία τοποθετούν τρία χρυσαφικά. Το ίδιο βράδυ, αφού περάσουν «οι μοίρες», μπορεί η μάνα του να πλυθεί και να αλλάξει, αφού η λεχώνα έπρεπε τρεις μέρες να μείνει άπλυτη κι ανάλλαγη.\nΤο λούσιμο του μωρού: Το μωρό το πλένουν μετά από οκτώ μέρες σ' όλο του το σώμα. Προσέχουν πού θα χύσουν το νερό.\nΤο χύνουν σε μέρος πού είναι αδύνατον να πατήσει ανθρώπινο πόδι. Πλένουν τα ρούχα του μωρού, ενώ όταν τα απλώνουν, προσέχουν να μη βασιλέψουν. Πρέπει δηλαδή να τα μαζέψουν πριν από τη δύση του ήλιου.\nΟ θηλασμός και η παραμάνα: Η μητέρα θηλάζει το βρέφος περισσότερο από ένα χρόνο. Σε πολλές περιπτώσεις μέχρι να ξαναμείνει έγκυος.\nΌταν δεν είχε γάλα η μάνα και έπρεπε να θηλάσει, έρχονταν μία άλλη γυναίκα, που είχε γεννήσει κι΄ αυτή πρόσφατα και θήλαζε το μωρό της.\nΑυτή ήταν η παραμάνα του παιδιού.\nΤο μέτρημα: Όταν το παιδί είναι κομμένο το μετρούν. Διαπιστώνουν αν είναι κομμένο μετρώντας με πιθαμές και τα δύο χέρι. Το μέτρημα το κάνουν συνήθως οι γερόντισσες. Επειτα το τρίβουν στη μέση το τοποθετούν μπρούμυτα παίρνουν το δεξί πόδι και το αριστερό χέρι και προσπαθούν να τα πλησιάσουν. Το ίδιο κάνουν με το αριστερό πόδι και το δεξί χέρι. Αυτό επαναλαμβανόταν τρεις φορές, επί τρεις συνέχεια μέρες. Τη τρίτη μέρα το παιδί θά 'ναι «περδίκι».\nΤο ξεμάτιασμα: Όταν το βρέφος αδιαθετήσει απότομα χωρίς καμία οργανική πάθηση λένε ότι έχει ματιασθεί. Το ξεματιάζουν με κάρβουνο νερό και λάδι ή και με αλάτι. Το κάρβουνο που θα βουλιάξει δείχνει πως το βρέφος είναι ματιασμένο καθώς και το λάδι που θα χαθεί στο νερό. Το «μέτρημα και το «ξεμάτιασμα», δεν γινόταν μόνο στα βρέφη αλλά και σ’ όλο τον κόσμο!\nΤο ξείσκιωμα: Όταν το μωρό κλαίει χωρίς λόγο το ξεϊσκιώνουν. Για να γίνει το ξεΐσκιωμα πρέπει να φέρουν μία κούπα νερό που θα το πάρουν από τα «ξωνέρια» του χωριού και θα φέρουν στο σπίτι χωρίς να μιλήσουν καθόλου στο δρόμο. Μία γερόντισσα λέει μερικά λόγια από μέσα της, (δυστυχώς δεν τα αποκαλύπτουν γιατί μετά δεν πιάνει), πάνω απ' την κούπα με το νερό και το ξεΐσκιωμα έχει γίνει.\nΤο ξέτλιγμα: Το ξέτλιγμα γίνεται όταν φύγει από τη θέση του ο αφαλός του μωρού. Τρίβουν τότε την κοιλιά με λάδι και φέρνουν πάλι σιγά -σιγά τον αφαλό στη θέση του. Το δένουν στη μέση με πήδογλο (χοντρή μάλλινη τριχιά): τελειώνοντας η «μπάμπου» λέει «Για το τέκνο σου» και τις δίνουν παράδες.\nΤο γύρισμα της καρδιάς: Όταν το παιδί είναι ανήσυχο του γέρνουν την καρδιά. Βάζουν το παιδί της κοιλιάς στο κεφάλι και το φέρνουν γύρω τρεις φορές, λένε και μερικά λόγια και το γύρισμα της καρδιάς έγινε.\nΤέλος δεν κόβουν τα μαλλιά και τα νύχια του μωρού πριν γίνει ενός έτους.\nΠροέδρου του Πολιτιστικού Συλλόγου Αγίου Κοσμά "Ο ΑΓΙΟΣ ΑΘΑΝΑΣΙΟΣ"\n(άλλα τα άκουσα.... άλλα τα έξησα....)\nΑθ. Τόλιου «ΙΣΤΟΡΙΚΑ-ΛΑΟΓΡΑΦΙΚΑ ΑΓΙΟΥ ΚΟΣΜΑ ΓΡΕΒΕΝΩΝ»\nΧειρόγραφα Βασιλείου Τόλιου (Μακρή)


nifi.gr - MAΡΟΚΟ - Οδοιπορικό στις αυτοκρατορικές πόλεις\nMAΡΟΚΟ - Οδοιπορικό στις αυτοκρατορικές πόλεις\nΗ περιήγηση στη γη των αυτοκρατόρων του Μαρόκου είναι ένα σεργιάνι στο χώρο και στο χρόνο. Θα γνωρίσετε σπάνια τοπία και εντυπωσιακή αρχιτεκτονική.\nΘα σας μαγέψουν τα χρώματα που βάφουν εντυπωσιακά το Μαρακές και τις ερήμους γύρω από τον Άτλαντα. Αποτυπώστε τις αντιθέσεις και εντρυφήστε στην κουλτούρα των Βερβερίνων, ταξιδεύοντας σε κόσμους μαγικούς, ακολουθώντας τα μουσικά μονοπάτια των Αράβων.\nΤο βασίλειο του Μαρόκου, γνωστό και σαν Μαγκρέμπ, καλύπτει μία ακτογραμμή από τη Μεσόγειο μέχρι τον Ατλαντικό ωκεανό. Η ακτή της Μεσογείου είναι τραχιά ενώ στην πλευρά του Ατλαντικού θα συναντήσετε αρκετές όμορφες ακτές. Το βασικό ανάγλυφο της χώρας αποτελεί η οροσειρά του Άτλαντα. Τα κυριότερα τουριστικά θέρετρα είναι το Μαρακές και το Αγαδίρ που διαθέτει παραλία 14 χιλιομέτρων.\nΗ πρωτεύουσα του Μαρόκου\nΑν και πρωτεύουσα της χώρας, δε νιώθεις να ασφυκτιάς σε κανένα σημείο. Θα συναντήσετε όμορφες πολυκατοικίες στις παρυφές της πόλης, ιδίως στην περιοχή που βρίσκεται το κεντρικό στάδιο. Είναι πόλη ανθρώπινη και φιλική χωρίς το τετράπτυχο: κυκλοφοριακό, εγκληματικότητα, φτώχεια, ατμοσφαιρική ρύπανση μιας και αυτό το τίμημα το πληρώνει η γειτονική Καζαμπλάνκα. Διαθέτει καταπράσινους σκιερούς δρόμους καλυμμένους από δέντρα και κήπους με φαρδιά πεζοδρόμια. Κρυμμένη πολλές φορές πίσω από τείχη, εκπέμπει έντονες ιστορικές μνήμες, πολιτισμό και ισλαμική κουλτούρα ενώ οι ρυθμοί της είναι αρκετά χαλαροί για όλους.\nΤο γραφικότερο σημείο της Ραμπάτ είναι η Κασμπά της Oudaias, που θυμίζει κυκλαδίτικο νησί. Κτισμένο πάνω από μια μικρή παραλία προσφέρει χαλαρωτικό αγνάντεμα στον Ατλαντικό και τις όχθες του ποταμού. Η είσοδος του οικισμού είναι από μία μεγάλη πύλη τη Rab Oudaia που οδηγεί σε έναν υπέροχο κήπο με πολύχρωμα λουλούδια. Εντυπωσιάζουν τα καλντερίμια με τα πολύχρωμα σπίτια και αυλές που κτίστηκαν από μουσουλμάνους πρόσφυγες. Στο κεντρικό του σημείο, υπάρχει ένα μοναδικό καφενεδάκι που θα σας δροσίσει και θα σας μαγέψει με τη θέα του αλλά και τη γεύση του καφέ στη χόβολη.\nΠόλη πασίγνωστη από την ομώνυμη κινηματογραφική ταινία με τον Χάμφρεϊ Μπόγκαρτ, αν και η ταινία δεν γυρίστηκε εκεί, αλλά στα στούντιο του Χόλιγουντ. Είναι η οικονομική και εμπορική πρωτεύουσα του Μαρόκου με πληθυσμό πάνω από 3.000.000 κατοίκων. Η εικόνα της είναι η εικόνα μιας σύγχρονης μεγαλούπολης με μοντέρνα κτίρια, άνετες λεωφόρους και κοσμοπολίτικη εμφάνιση ανδρών και γυναικών. Το κτίσιμό της είναι σχετικά πρόσφατο και οφείλεται στις υποδομές της Γαλλίας, όταν η πόλη ήταν προτεκτοράτο. Παρ' όλη την μοντέρνα όψη διατηρεί αναλλοίωτο το χρώμα της Ανατολής. Η καρδιά της πόλης είναι η Place de Nations Unies, όπου εκεί θα μπορέσετε να γνωρίσετε και να φωτογραφήσετε τις cult φυσιογνωμίες των παλιών νερουλάδων του Μαρόκου. Το σημαντικότερο όμως αξιοθέατο της Καζαμπλάνκα αλλά και από τα διασημότερα όλης της χώρας είναι το τζαμί του Χασάν του 2ου. Πρόκειται για ένα επιβλητικό οικοδόμημα ασύλληπτων διαστάσεων, αρχιτεκτονικής αισθητικής και λάμψης. Το τζαμί χτίστηκε από 12.000 τεχνίτες μεταξύ 1987- 1994 σε σχέδια του Γάλλου αρχιτέκτονα Πενσό, διαθέτει 15 πύλες, το μεγαλύτερο μιναρέ του κόσμου με ύψος 210μ. και θεωρείται το τρίτο μεγαλύτερο θρησκευτικό οικοδόμημα παγκοσμίως. Η οροφή του είναι πτυσσόμενη, επενδυμένη με κέδρο του Μαρόκου και μπορεί να φιλοξενήσει συνολικά –εκτός του μνημείου- 100.000 πιστούς. Το βράδυ φωτίζεται και αναμφισβήτητα θα το χαρακτηρίζαμε ένα από τα εντυπωσιακότερα οικοδομήματα στον κόσμο.\nΤα περισσότερα από τα παραδοσιακά σπίτια της Καζαμπλάνκα είναι κτισμένα σε ρυθμούς Art Nouveau και Art Deco, αλλά δυστυχώς στις παρυφές της υπάρχουν 4 οργανωμένες παραγκουπόλεις όπου όλα όμως τα σπίτια διαθέτουν δορυφορική τηλεόραση. Η Medina της Καζαμπλάνκα εκπέμπει μια εικόνα έντονης φτώχειας γι’ αυτό οι αρχές σκόπιμα δεν πάνε εκεί τους τουρίστες.\nΗ αριστοκρατική συνοικία είναι η Anfa που διαθέτει αρκετές πολυτελείς επαύλεις και καταπράσινους δρόμους. Το πιο κοσμοπολίτικο μέρος της πόλης είναι το Miami. Σε μια τεράστια παραλία θα συναντήσετε οργανωμένη πλαζ, πισίνες, καφετέριες αλλά θα απολαύσετε και με τις πέντε αισθήσεις σας ένα μοναδικό ηλιοβασίλεμα στα νερά του Ατλαντικού που η χάρη της δροσιάς του, μας ανακουφίζει από την καυτή ανάσα του ήλιου της Αφρικής.\nΤο Μαρακές είναι η δεύτερη παλαιότερη πόλη του Μαρόκο, γνωστό και σαν «μαργαριτάρι του Νότου». Είναι από τις περισσότερες κοσμοπολίτικες πόλεις της Αφρικής, ίσως είναι η πιο in απ’ όλες, με πολλές δυνατότητες διασκέδασης και έντονο night life. Διαθέτει πολυτελή ξενοδοχεία –όπως το θρυλικό La Mamounia- και αμέτρητα μπαρ και καφέ. Η νυχτερινή του εικόνα είναι γεμάτη αντιθέσεις αφού την ανατολίτικη εικόνα της πλατείας Jemaa El Fna ανταγωνίζεται η εικόνα των σύγχρονων clubs.


Tο θρησκευτικό βίωμα στο λογοτεχνικό έργο του Ντοστογιέφσκι ''Αδελφοί Καραμαζόβ'' - Γλυφάδα Metropolitans\nΔΗΜΟΤΙΚΗ ΣΥΝΕΡΓΑΣΙΑ ΕΛΛΗΝΙΚΟΥ-ΑΡΓΥΡΟΥΠΟΛΗΣ: ΔΕΝ ΥΠΗΡΞΕ ΠΥΡΟΒΟΛΙΣΜΟΣ ΚΑΤΑ ΤΟΥ ΑΠΟΡΡΙΜΜΑΤΟΦΟΡΟΥ\n”Το εύρος και η δύναμη της προσωπικότητάς του ξεπερνούν κάθε σύγχρονη μέθοδο αξιολόγησης. Στην πρώτη επαφή, νομίζεις πως βρίσκεσαι μπροστά σε ένα συγγραφέα-και άξαφνα ανακαλύπτεις το άπειρο… Σαν εισχωρήσεις μέσα στο σύμπαν του Ντοστογιέφσκι, ανακαλύπτεις ένα τοπίο προκατακλυσμιαίο, έναν κόσμο μυστηριακό, πρωτόγονο και παρθενικό. Σε κυριεύει μια γλυκιά αγωνία,όπως όταν πλησιάζεις πρωταρχικές και αιώνιες δυνάμεις. Και σε λίγο,ο θαυμασμός και η πίστη σε προτρέπουν να μείνεις.Πίσω από κάθε διάφραγμα του έργου του, πίσω από κάθε ήρωα,βασιλεύει η αιώνια νύχτα και το αιώνιο φως-και αυτό γιατί ο προορισμός του και η μοίρα του είναι αξεδιάλυτα δεμένα με όλα τα μυστήρια του Είναι. Ο κόσμος του κινείται ανάμεσα στον θάνατο και την τρέλα, στο όνειρο και στην απτή πραγματικότητα…”\nΓιος ξεπεσμένου ευγενούς, ο Φιόντορ Ντοστογιέφσκι γεννήθηκε στην Μόσχα το 1821, όπου ο πατέρας του εργαζόταν ως γιατρός. Έτσι, ζώντας από κοντά τους ασθενείς,από μικρός γνώρισε την δυστυχία,τον πόνο,την αθλιότητα και τον θάνατο. Ο πατέρας του,τύπος αυστηρός και αυταρχικός,του έδωσε μία παραδοσιακή θρησκευτική αγωγή.Η μητέρα του πέθανε όταν ο Ντοστογιέφσκι ήταν δεκαέξι ετών. Ο νεαρός εισήχθη στην Στρατιωτική Σχολή Μηχανικού στην Πετρούπολη,και στο διάστημα αυτό ο πατέρας του δολοφονήθηκε από εξεγερμένους δουλοποαροίκους, χρήματα δεν είχε,και επιπλέον δεν τον ενδιέφεραν τα μαθήματα της Σχολής. Αποφοιτώντας, αφοσιώθηκε στην λογοτεχνία και το γράψιμο. Ήδη νωρίς το 1846 δημοσιεύει το πρώτο του μυθιστόρημα.\nΩστόσο,η προσωπική του ζωή δεν έγινε καλύτερη παρά την λογοτεχνική του φήμη.Οι δανειστές τον πίεζαν, η γυναίκα του πέθανε, συνέχισε να έχει προβλήματα με τις τσαρικές αρχές. Και εσωτερικά, η ταραγμένη του ψυχή αναζητούσε απεγνωσμένα την γαλήνη της στον Θεό, την αρμονία,την αλήθεια. Όλα αυτά όπως ήταν φυσικό, επηρέσαν το συγγραφικό του έργο, και οι προσωπικές του εμπειρίες και αγωνίες προβάλλονται στους λογοτεχνικούς του ήρωες.\nΚαι ένα εύθυμο περιστατικό για όσους καταφεύγουν στα μοναστήρια και κυνηγούν μετά μανίας τους ”διορατικούς” γέροντες εν είδει μελλοντολόγων για να τους πουν το μέλλον τους. ”Τρομερά τα λόγια σας, πάτερ Θεράποντα! όμως για πέστε μου, μεγάλε και μακάριε, είναι αλήθεια εκείνο που λένε για σας, πως έχετε αδιάκοπη επικοινωνία με το Άγιο Πνεύμα; -Καμιά φορά του έρχεται και κατεβαίνει.-Πώς κατεβαίνει; τον ξαναρώτησε -Σαν πουλί.- Και πως σας μιλάει; -Με ανθρώπινη φωνή.-Και τι σας λέει; -Να,σήμερα με ειδοποίησε πως θα με επισκεφθει ένας βλάκας και θα μου κάνει ανόητες ερωτήσεις. Πολλά ζητάς να μάθεις…”.\nΜόλις το είπε αυτό, το κρεμμυδάκι αμέσως έσπασε, και αυτή ξανάπεσε στην λίμνη με τις φλόγες της Κόλασης. Ο άγγελος έβαλε τα κλάματα και έφυγε”. Τι είναι Κόλαση: =έλλειψη αγάπης.\n‘Κόλαση είναι το μαρτύριο να μην αγαπάει κανείς. Μια φορά δόθηκε στον άνθρωπο η δυνατότητα να πει αγαπώ και υπάρχω, και αυτή την στιγμή ενεργητικής αγάπης, στο διάστημα της σύντομης επίγειας ζωής του, ο άνθρωπος αρνήθηκε το ανεκτίμητο δώρο, δεν το εκτίμησε,το κοίταξε κοροϊδευτικά και έμεινε ασυγκίνητος.


8 Αυγούστου 1303: Ο Φάρος της Αλεξάνδρειας λειτουργεί για τελευταία φορά. Ισχυρός σεισμός διαρρηγνύει τα τοιχώματά του και καταπίπτει μέρος αυτού.Φάρος της Αλεξάνδρειας\nΣυντεταγμένες: 31°12′51″N 29°53′06″E\nΟ Φάρος της Αλεξάνδρειας θεωρείται ένα από τα Επτά θαύματα του αρχαίου κόσμου. Κατασκευάστηκε τον 3ο αιώνα π.Χ. και παρέμεινε σε λειτουργία εώς την πλήρη καταστροφή του απο δύο σεισμούς τον 14ο αιώνα μ.Χ. Ήταν ένας πύργος συνολικού ύψους 140 μέτρων και ήταν για εκείνη την εποχή το πιο ψηλό ανθρώπινο οικοδόμημα του κόσμου μετά τις πυραμίδες του Χέοπα και του Χεφρήνου ή Χεφρένης.\nΚατασκευάστηκε απο κομμάτια άσπρης πέτρας και ήταν δομημένος σε τέσσερα επίπεδα. Το χαμηλότερο ήταν η τετράγωνη βάση, το δεύτερο ήταν ένα τετράγωνο κτίσμα, το τρίτο οκτάγωνο κτίσμα και το τέταρτο το ψηλότερο ένα κυκλικό κτίσμα επί της κορυφής του οποίου το άγαλμα του Ποσειδώνα ή Απόλλωνα. Στο τέταρτο επίπεδο υπήρχε ένας καθρέπτης που αντανακλούσε το φώς του ήλιου κατά την διάρκεια της μέρας ενώ το βράδυ έκαιγε μία φλογα για να προειδοποιεί τα διερχόμενα πλοία για την ύπαρξη εμποδίων. Η λέξη φάρος υιοθετήθηκε από πολλές χώρες και χρησιμοποιήθηκε ευρέως στο λατινογενές λεξιλόγιο και σε γλώσσες όπως τα Γαλλικά (phare), τα Ιταλικά (faro), Πορτογαλικά (farol) και Ισπανικά (faro).\nΟ φάρος κατασκευάστηκε επί της νησίδας Φάρος. Το νησί έδωσε το όνομα στο οικοδόμημα κι όχι το αντίθετο, όπως πιστεύεται. Οι σύγχρονοι φάροι "δανείζονται" επίσης το όνομα της νησίδας. Είναι παγκοσμίως γνωστός με την ονομασία "Φάρος" της Αλεξάνδρειας επειδή ήταν λίγο έξω από το λιμάνι τηςΑλεξάνδρειας. Συνδεόταν τεχνητά με ένα είδος γέφυρας, το λεγόμενο Επταστάδιο (είχε, όπως μαρτυρά το όνομά του, μήκος επτά στάδια) και σχημάτιζε το ένα μέρος του λιμανιού της Αλεξάνδρειας.\nΑναρτήθηκε από Δημοτική Βιβλιοθήκη Κερατσινίου-Δραπετσώνας στις 7:53 π.μ.\nΕτικέτες 7 θαύματα αρχαίου κόσμου, Αλεξάνδρεια Αιγύπτου, αφιερώματα, Φάρος της Αλεξάνδρειας


Δημιουργία Αντι-Ιμπεριαλιστικής Στρατιωτικής Διοίκησης του Νότου προτείνει ο Έβο Μοράλες – info newstime\nΟ Βολιβιανός Πρόεδρος έκανε την πρόταση στην εκδήλωση για την 194η επέτειο ίδρυσης των Ένοπλων Δυνάμεων της Βολιβίας\nΤην περασμένη Τετάρτη κατά τη διάρκεια εκδήλωσης στην πόλη Ελ Άλτο για την 194η επέτειο των Βολιβιανών Ενόπλων Δυνάμεων, ο πρόεδρος της χώρας, Έβο Μοράλες, έκανε μια τολμηρή πρόταση: Να μετατραπεί η Αντί-Ιμπεριαλιστική Στρατιωτική Σχολή (που ιδρύθηκε το 2016) σε «Νότια Διοίκηση» που θα υπερασπίζεται τα συμφέροντα της Λατινικής Αμερικής.\nΟ Μοράλες επιφορτίστηκε να αναδείξει τον διεθνιστικό χαρακτήρα αυτής της πρωτοβουλίας δεδομένου ότι αυτό το νέο στρατιωτικό όργανο θα είναι «του λαού και για τον λαό, όχι μόνο για τη Βολιβία, αλλά και για τη Λατινική Αμερική και τον κόσμο».\nΑπευθυνόμενος στους στρατιώτες, ο αρχηγός του κράτους δήλωσε ότι «το μέλλον είναι γεμάτο με νέες απειλές» για την περιοχή. «Παρεμβάσεις, εξωεδαφικά όπλα, οικονομικοί αποκλεισμοί, οικονομικές κυρώσεις και μονομερείς αποκλεισμούς ποινικού και γενοκτονικού πεδίου», ανέφερε, χαρακτηρίζοντας εμφανώς την εξωτερική πολιτική των ΗΠΑ.\nΗ αντί – Διοίκηση\nΣτη στρατιωτική δομή των ΗΠΑ υπάρχουν δέκα Διοικήσεις. Η λεγόμενη Νότια Διοίκηση (USSOUTHCO) περιλαμβάνει στην περιοχή της ευθύνης της 31 χώρες της Αμερικής που βρίσκονται νότια της επικράτειάς των ΗΠΑ, από το Μεξικό στην Αργεντινή.\nΗ Διοίκηση του Νότου, δημιουργήθηκε το 1963 και έχει αποτελέσει ιστορικά ένα από τα εργαλεία παρεμβολής της Ουάσινγκτον στην περιοχή, δίνοντας συμβουλές στις Ένοπλες Δυνάμεις ή υποστηρίζοντας πραξικοπήματα ή άμεσες εισβολές.\nΉρθε να συμπληρώσει το έργο της Σχολή των Αμερικών που ιδρύθηκε στον Παναμά το 1946 και εκπαίδευσε αρκετές γενιές λατινοαμερικάνων στρατηγών στο στρατιωτικό δόγμα των ΗΠΑ.\nΣε απάντηση, το 2016 η κυβέρνηση της Βολιβίας δημιούργησε την αντιιμπεριαλιστική στρατιωτική σχολή για τους λαούς της Abya Yala με την αποστολή να αλλάξει τον στρατηγικό προσανατολισμό της βολιβιανής στρατιωτικής πολιτικής σκέψης.\nΑνακοινώνοντας τη δημιουργία του, ο Μοράλες εξήγησε ότι «μέχρι τώρα υπήρχε ένα σπουδαίο σχολείο, η Σχολή των Αμερικών όπου οι καλύτεροι μαθητές των Ενόπλων Δυνάμεων και της αστυνομίας πήγαιναν εκεί για να αποκτήσουν ιδεολογική συγκρότηση» και διευκρίνισε ότι «αυτό είναι ένα δικαίωμα, το οποίο σεβόμαστε».\n“Αλλά τώρα έχουμε και ένα άλλο σχολείο, όχι της αυτοκρατορίας, αλλά του λαού”, είπε και πρόσθεσε τη σημασία της “οικονομικής, πολιτικής, κοινωνικής, πολιτιστικής, αλλά και ιδεολογικής απελευθέρωσης”. Αυτός είναι ο λόγος για τον οποίο, από τότε, απαιτείται η φοίτηση στην αντιιμπεριαλιστική σχολή για να προαχθεί κάποιος στο βαθμό του λοχαγού στον βολιβιανό στρατό.\nΑπό την πλευρά του, ο αντιπρόεδρος Άλβαρο Γκαρσία Λινέρα δήλωσε ότι «η ουσία των ενόπλων δυνάμεων, ενός κεντρικού κρατικού θεσμού, είναι ο αντιιμπεριαλισμός. Γεννήθηκαν για να αντιμετωπίσουν την αυτοκρατορία και την αποικιοκρατία. Αυτή η ρίζα δεν μπορεί να χαθεί, πρέπει να την εδραιώσουμε, πρέπει να την ενισχύσουμε «.\nΣε αυτή τη βάση, προτείνεται τώρα μια Διοίκηση που είναι η αντίστοιχη της βορειομαμερικανικής και θα μπορεί, τουλάχιστον, να αποτρέπει τις παρεμβατικές δράσεις της.\nΑν και το πολιτικό κλίμα στη Λατινική Αμερική δεν συνάδει σε μέτρα περιφερειακής ολοκλήρωσης, όπως αυτά που πρότεινε ο Μοράλες, εντούτοις, οι επερχόμενες εκλογές στην Ουρουγουάη, την Αργεντινή και τη Βολιβία θα μπορούσαν να αρχίσουν να διαμορφώνουν μια άλλη τάση.\nΠροηγούμενες Προηγούμενο άρθρο: Ωμός αντικομμουνισμός – Απαγόρευση εκδήλωσης προς τιμήν του Έρνστ Τέλμαν στο μνημείο του ναζιστικού στρατοπέδου στο Μπούχενβαλντ\nΕπόμενες Επόμενο άρθρο: Στέλιος Καρδάρας: Ενας 18χρονος ήρωας της Εθνικής αντίστασης που δολοφόνησαν οι ταγματασφαλίτες αφού πρώτα τον βασάνισαν φρικτά, σαν σήμερα το 1944


Τζάνους Λάιβ Jannus Live Ξενοδοχεία - St. Petersburg\nΤζάνους Λάιβ Jannus Live: Ξενοδοχεία σε κοντινή απόσταση\nSt. Petersburg: Άλλα σημεία ενδιαφέροντος\nΤροπικάνα ΦιλντΛατρεύετε τα σπορ; Μη χάσετε την ευκαιρία να απολαύσετε ένα αθλητικό γεγονός σε αυτό το εκπληκτικό στάδιο: Τροπικάνα Φιλντ σε απόσταση 1,2 χλμ. από το κέντρο (St. Petersburg - Clearwater). Σύμφωνα με τους ταξιδιώτες της Hotels.com, σε αυτό το μέρος, γνωστό για την τέχνη, υπάρχουν πολλές όμορφες παραλίες. Αν σας αρέσει εδώ (Τροπικάνα Φιλντ), σίγουρα θα λατρέψετε και το ακόλουθο μέρος που βρίσκεται σε κοντινή απόσταση: Στάδιο Al Lang Stadium.\nΠάρκο VinoyΠάρκο Vinoy: Αν θέλετε να μαυρίσετε, επισκεφτείτε αυτό το δημοφιλές παραθαλάσσιο μέρος που βρίσκεται 1,4 χλμ. από το κέντρο (St. Petersburg). Γιατί δεν κάνετε μια βόλτα στις όμορφες παραλίες, για να θαυμάσετε το ηλιοβασίλεμα, ενώ βρίσκεστε εδώ; Απολαύστε το ηλιοβασίλεμα στην παραλία (Παραλία Spa Beach) που βρίσκεται σε κοντινή απόσταση με τα πόδια.\nΚολέγιο Eckerd CollegeΑν θέλετε να πάρετε μια γεύση της φοιτητικής ζωής στην πόλη (St. Petersburg), επισκεφτείτε το ακόλουθο σημείο ενδιαφέροντος: Κολέγιο Eckerd College, που βρίσκεται 7,7 χλμ. από το κέντρο (St. Petersburg). Σύμφωνα με τους ταξιδιώτες της Hotels.com, σε αυτό το μέρος που είναι ιδανικό για οικογένειες υπάρχουν πολλές όμορφες παραλίες.\nΜουσείο ΝταλίΑν σκοπεύετε να επισκεφτείτε μουσεία, θα μπορούσατε να ρίξετε μια ματιά στις εκθέσεις σε ένα δημοφιλές σημείο ενδιαφέροντος, όπως Μουσείο Νταλί (St. Petersburg). Σύμφωνα με τους ταξιδιώτες της Hotels.com, σε αυτό το μέρος, γνωστό για την τέχνη, υπάρχουν πολλές όμορφες παραλίες. Αν επιθυμείτε να δείτε περισσότερα μουσεία εδώ (St. Petersburg), σε κοντινή απόσταση με τα πόδια θα βρείτε το ακόλουθο: Μουσείο The James Museum of Western & Wildlife Art.\n400 BeachΑν θέλετε να δείτε μουσεία κατά τη διάρκεια των διακοπών σας, ρίξτε μια ματιά σε εκθέσεις εδώ: 400 Beach, Ντάουνταουν Σεντ Πίτερσμπουργκ. Σύμφωνα με τους ταξιδιώτες της Hotels.com, σε αυτό το μέρος, γνωστό για την τέχνη, υπάρχουν πολλές όμορφες παραλίες. Αν επιθυμείτε να δείτε περισσότερα μουσεία εδώ (St. Petersburg), σε κοντινή απόσταση με τα πόδια θα βρείτε τα ακόλουθα: Μουσείο Καλών Τεχνών και Μουσείο Ιστορίας St. Petersburg.\nΣυναυλιακός Χώρος Mahaffey TheaterΑυτό το μέρος (Συναυλιακός Χώρος Mahaffey Theater) βρίσκεται 0,7 χλμ. από το κέντρο της πόλης (St. Petersburg), και αποτελεί δημοφιλές σημείο ενδιαφέροντος για επίσκεψη κατά τη διάρκεια της διαμονής σας. Σύμφωνα με τους ταξιδιώτες της Hotels.com, σε αυτό το μέρος, γνωστό για την τέχνη, υπάρχουν πολλές όμορφες παραλίες. Αν απολαύσετε το σόου και θέλετε να δείτε κι άλλο, το ακόλουθο μέρος δεν είναι μακριά: Θέατρο Palladium.\nΤζάνους Λάιβ Jannus Live: Μάθετε περισσότερα\nΤζάνους Λάιβ Jannus Live - Τοποθεσία\nΝτάουνταουν Σεντ Πίτερσμπουργκ: Εδώ βρίσκεται το ακόλουθο σημείο ενδιαφέροντος: Τζάνους Λάιβ Jannus Live. Βρίσκεται σε μια καλλιτεχνική περιοχή που είναι γνωστή για τις καταπληκτικές επιλογές διασκέδασης και τα μουσεία. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Μουσείο Νταλί και Πάρκο Vinoy;\nΤζάνους Λάιβ Jannus Live: Μέρη διαμονής σε κοντινή απόσταση\nΔιαθέτουμε 162 ξενοδοχεία, για να επιλέξετε, σε απόσταση το πολύ 1,5 χλμ. από: Τζάνους Λάιβ Jannus Live. Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\n• Θέρετρο 4 αστέρων • Δωρεάν WiFi • 4 εστιατόρια • Γήπεδο γκολφ • Κεντρική τοποθεσία\nΤζάνους Λάιβ Jannus Live - Τι μπορείτε να δείτε και να κάνετε στη γύρω περιοχή\nΤζάνους Λάιβ Jannus Live: Τι μπορείτε να δείτε στη γύρω περιοχή\nΤζάνους Λάιβ Jannus Live: Τι μπορείτε να κάνετε στη γύρω περιοχή\n• Κέντρο Καρτ Tampa Bay Grand Prix\nΤζάνους Λάιβ Jannus Live - Πώς να έρθετε\nΝτάουνταουν Σεντ Πίτερσμπουργκ - Πτήσεις\n• 25 χλμ. από το κέντρο (Ντάουνταουν Σεντ Πίτερσμπουργκ)\n• 1,2 χλμ. από το κέντρο (Ντάουνταουν Σεντ Πίτερσμπουργκ)\n• 15,5 χλμ. από το κέντρο (Ντάουνταουν Σεντ Πίτερσμπουργκ)


Οι Εσωτερικές Ηλικίες του Ανθρώπου - Νέα Ακρόπολη Αθήνας\nΟ Ιππότης και το Άλογο:\nΌλες οι παραδόσεις της ανθρωπότητας, οι θρησκείες της, οι μεγάλοι σοφοί, ακόμη και η διαίσθηση της πλειοψηφίας των ανθρώπων, συμφωνούν πως ο άνθρωπος είναι ένα Ον αθάνατο που έχει νού, ψυχισμό, ζωτικότητα και βιολογική ύπαρξη. Το αθάνατο μέρος του ανθρώπου το ονομάζουν "Ανώτερο Εγώ" για να το ξεχωρίζουν από το θνητό μέρος που αποτελεί ο νούς, ο ψυχισμός, η βιοενέργεια και το φυσικό σώμα. Έτσι, το θνητό μέρος αποτελεί μια τετράδα φορέων, τα λεγόμενα τέσσερα σώματα του "κατώτερου εγώ". Παραλληλίζουν τότε το "Ανώτερο Εγώ" σαν τον Ιππότη ενώ το "κατώτερο εγώ" αποτελεί το άλογό του. Έτσι, όλη η ζωή αποκτά τη σημασία του Ιππότη που με το υπέροχο δαμασμένο άλογό του ρίχνεται σε δοκιμασίες και περιπέτειες, στο όνομα του Θεού, της Δικαιοσύνης και της Ομορφιάς ή στο όνομα του Βασιλιά του ή της Ντάμας του…\nΕρευνώντας τον Άνθρωπο:\nΟι ψυχολόγοι που μελετούν τον ψυχισμό και τον νου του ανθρώπου μας αποκαλύπτουν ότι ο άνθρωπος μεγαλώνει μέσα από κύκλους και φάσεις της ψυχονοητικής του δομής σε αλληλεπίδραση με τη σωματική του. Έχουν μάλιστα καθορίσει τις λεγόμενες "ηλικίες" και στάδια της ανθρώπινης ζωής με ρυθμούς επταετείς, δεκαετείς, κ.α.\nΑκόμη σοφότεροι άνθρωποι, όπως ο Πλάτωνας ή οι εσωτερικές παραδόσεις των πολιτισμών, μας μιλούν για τις εσωτερικές ηλικίες του ανθρώπου που καθορίζονται από τον αριθμό επτά κι από τους συστατικούς αριθμούς του: τέσσερα και τρία. Το τέσσερα συμβολίζει τότε την τετράδα ή "κατώτερο εγώ" ενώ το "τρία" αποτελεί το σύμβολο του "Ανώτερου Εγώ" ή Αθάνατης Ψυχής.\nΟι περισσότερες επιστημονικές έρευνες φανερώνουν πως η ανάπτυξη του ανθρώπου γίνεται μέσα από κύκλους τριών φάσεων, σαν να επαναλαμβάνουν ολόκληρη τη ζωή και τις φάσεις της: Γέννηση - ανάπτυξη, ωριμότητα - δημιουργικότητα, φθορά - θάνατος.\nΈτσι κάθε άνθρωπος μεγαλώνει κατά "επταετίες". Η πρώτη επταετία αποτελεί την βρεφική και νηπιακή του ηλικία, η δεύτερη την παιδική, στην τρίτη επταετία εμφανίζεται η πολυφημισμένη και πολυερευνημένη εφηβεία, η τέταρτη αποτελεί την νεότητα. Έτσι φθάνουμε στα πρώτα 4 Χ 7 = 28 χρόνια. Ο άνθρωπος είναι πια ώριμος και ολοκληρωμένος.\nΚατόπιν ξεκινάει ένας κατήφορος για το φυσικό μας σώμα. Στην ηλικία των\n10 Χ 7 = 70 χρόνων, θεωρείται ότι ο άνθρωπος έζησε μια ολόκληρη ζωή. Τα υπόλοιπα χρόνια της ζωής του μοιάζουν με αυτά της δέκατης επταετίας, όσα κι αν του υπολείπονται μέχρι το θάνατό του.\nΈτσι περνάμε την πρώτη επταετία γνωρίζοντας τον κόσμο με τις αισθήσεις μας. Ο άνθρωπος, κάτω από συνεχή προστασία και βοήθεια, μεγαλώνει ταχύτατα, αναπτύσσει τις αισθήσεις του και μαθαίνει το περιβάλλον του. Όλα θέλει να τα ακουμπά, να τα γεύεται, να τα βλέπει και να τα ακούει. Τα ζώα είναι οι πιο άμεσοι φίλοι του και η φύση αποτελεί τη μεγάλη δασκάλα του. Οι γονείς αναλαμβάνουν να θρέφουν το σώμα του και οι παπούδες να το διδάξουν: Η "κοσμοθεωρία" του αποτελείται από παραμύθια. Όλα γύρω του είναι παραμύθι, και αλίμονο αν δεν είναι (όπως σήμερα, που οι παπούδες δεν λένε παραμύθια και η τηλεόραση δείχνει τόσο ωμή την πραγματικότητα). Κοντά στα 5 χρόνια του, ένα δυνατό πείσμα αρχίζει να τον χαρακτηρίζει και να ενισχύει τον εγωκεντρισμό του. Ο πρώτος επταετής κύκλος πλησιάζει στο τέλος του. Ήδη για τα παιδιά της πόλης, που λείπει η φύση και η τηλεόραση περισσεύει αυτό γίνεται πολύ νωρίτερα. Οι γονείς καμαρώνουν που το παιδί τους είναι πιο έξυπνο ενώ στην πραγματικότητα αυτό έχει "γεράσει" γρηγορότερα.\nΑπό 10 ως 12 χρονών τα παιδιά της πόλης παρουσιάζουν τα χαρακτηριστικά της εφηβείας που σε ένα φυσικότερο περιβάλλον γίνεται στην ηλικία των 14 χρόνων (2 Χ 7). Το συναίσθημα ξυπνά, μαζί και η αφηρημένη σκέψη. Το σώμα αλλάζει ραγδαία σε μέγεθος αλλά και δύναμη. Η σεξουλικότητα έχει πια ενεργοποιηθεί και αποτυπώνεται ορμητικά στο σώμα του. Εδώ ο λεγόμενος πλέον έφηβος, δεν κτυπάει τόσο στο σώμα όσο πληγώνεται ο ψυχισμός του. Η κουλτούρα του περιβάλλοντος τού δίνει την κοσμοθεωρία του και οι καταστάσεις που βιώνει χαρακτηρίζονται από το συναίσθημα. Ο φόβος και οι αντιφάσεις πλημμυρίζουν τη ζωή του. Αναπτύσσεται ο πρώτος δυνατός εγωισμός και πραγματικός εγωκεντρισμός. Οι σχέσεις με τους γονείς είναι έντονες, τόσο στη σύγκρουση όσο και στη συνεργασία. Η ηλικία αυτή παρουσιάζει πολλές ακόμη δυσκολίες. Το παροδικό και περιστασιακό μπερδεύεται με το μόνιμο και σταθερό. Το υποκειμενικό με το αντικειμενικό είναι το ίδιο για έναν έφηβο. Ούτε ξεχωρίζει το ατομικό από το καθολικό, πιστεύοντας κάθε φορά ότι είναι ξεχωριστός και μοναδικός στον κόσμο.\nΤα τελευταία δυο χρόνια αυτής της φάσης είναι ακόμη πιο επώδυνα, εφόσον ο νους, ο οποίος θα κυριαρχήσει στην τέταρτη επταετία, έρχεται να σκιάσει τα συναισθήματα. Στη λεγόμενη "μετεφηβική" ηλικία σημειώνονται οι περισσότερες αυτοκτονίες, τρέλλες, εγκληματικές ή απλά χαζές πράξεις του ανθρώπου. Στα δικαστήρια το μετεφηβικό της ηλικίας αποτελεί στοιχείο που μειώνει στο μισό κάθε ποινή.\nΦθάνουμε έτσι στην 4η επταετία, όπου το "μυαλό πήζει", όπου οι έφηβοι μπορούν να γίνουν μέλη της κοινωνίας τους. Η στρατιωτική θητεία συνδυάζεται με αυτό το πέρασμα, όπως και οι αντίστοιχες φυλετικές μυήσεις στις παραδοσιακές κοινωνίες. Ο άνθρωπος μπαίνει στη λατρεμένη εποχή της νεότητας. Σιγά, αλλά σταθερά, διαμορφώνει σταθερότερες αρχές και αξίες, μαθαίνει να είναι πρακτικότερος και πιο δυνατός. Σταδιακά διαμορφώνει την ταυτότητά του και περνάει στον κόσμο των ώριμων...\nΗ επόμενη μεγάλη "φουρτούνα" έρχεται στο τέλος της 7ης επταετίας. Εδώ ο άνθρωπος αρχίζει να βιώνει τη φθορά του σώματος και της φυσικής του δύναμης. Η αδυναμία κατακλύζει τον άνδρα και η γυναίκα ξέρει ότι δεν μπορεί πια να κάνει παιδιά. Ο μεγάλος κύκλος της ζωής αρχίζει να κατεβαίνει. Όμως η εμπειρία είναι εξαιρετικά μεγάλη. Ο γέρος γίνεται συνώνυμο τού «σοφός». Αν ο άνθρωπος προσανατολιστεί στην εμπειρία του, θα γίνει εξαιρετικά χρήσιμος για την κοινωνία και τον εαυτό του. Αν προσανατολιστεί στο σώμα που φθείρεται, θα αποτελεί τροχοπέδη των νεότερων και καταστροφέα του εαυτού του.\nΣτο τέλος της 10ης επταετίας ο θάνατος αποτελεί την πιο κοντινή ιδέα. Αν όμως συνδυαστεί με την εμπειρία, μετατρέπεται σε αληθινή σοφία. Η ανδρεία είναι πιά απαραίτητη όσο ποτέ. Το μεγάλο ταξίδι μπορεί να έρθει οποιαδήποτε στιγμή για να σφραγίσει τον κύκλο αυτόν που λέμε ζωή, ανοίγοντας, όπως είναι φυσικό, έναν νέο κύκλο που τον λέμε "στην άλλη ζωή". Και που, σύμφωνα με τον Πλάτωνα, τους περισσότερους σοφούς και ακόμη σύμφωνα με όλους τους αρχαίους πολιτισμούς, αυτή η "άλλη ζωή" θα κλείσει ανοίγοντας έναν νέο κύκλο: μιας νέας ζωής..\nΑφού τονίσουμε ότι κάθε άνθρωπος έχει το δικό του ξεχωριστό Κάρμα και αφού αποδεχθούμε ότι πάντα υπάρχουν μυστηριώδεις παράγοντες "χ" που σπρώχνουν τον άνθρωπο στη μια ή την άλλη επιλογή, μπορούμε να κάνουμε τις παρακάτω γενικεύσεις που αφορούν τις ανθρώπινες επταετίες:\nΜέχρι 7 χρονών: Ξεκινά μια αργή κάθοδος των πνευματικών, νοητικών και ψυχολογικών γενικά Αρχών. Ήδη αυτό έχει αρχίσει από τον 4ο μήνα του εμβρύου. Υπάρχει ένας “Φύλακας Άγγελος”, που ενισχύει την είσοδο της Ψυχής στην ενσάρκωση και “απαλύνει” τις συγκρούσεις με τον κόσμο που πρόκειται να ζήσει. Γονείς, οικογένεια και εκπαιδευτές διαδραματίζουν καθοριστικό ρόλο. Το νήπιο, εκτός εξαιρέσεων, είναι ένα ον εύπλαστο, που αντιδρά στα ερεθίσματα της τιμωρίας και της ανταμοιβής. Χρειάζεται κύρος και συνεχής έλεγχος, που θα του επιτρέψουν μια λειτουργική μαθητεία. Αν γεννηθεί σε χριστιανική οικογένεια θα γίνει χριστιανός, αν γεννηθεί σε ιουδαϊκή, θα γίνει ιουδαίος κ.λ.π. Η επαφή του με το κοινωνικό σύνολο είναι ένα “εμβόλιο”, που θα του επιτρέψει να επιζήσει ενάντια στις μελλοντικές αντιξοότητες. Χρειάζεται τρυφερότητα, που δεν είναι αδυναμία ούτε χαϊδολόγημα.\nΜέχρι 14 ετών: Έχοντας ζήσει τη νηπιακή ηλικία, μπαίνει σε μια μεταβατική φάση, στην οποία ο Φύλακας Αγγελος αποσύρεται και διαμέσου της φαντασίας το ανθρώπινο ον μπαίνει στον κόσμο των ενηλίκων, το οποίο ούτε αποδέχεται ούτε απορρίπτει εντελώς. Δοκιμάζει. Χρειάζεται να αφεθεί με ελεγχόμενο τρόπο να βεβαιωθεί και να προβληματιστεί. Το ίδιο το Εγώ αρχίζει να εκδηλώνεται και δημιουργεί εικόνες φαινομενικά επαναστατικές.\nΜέχρι 21 ετών: Όταν περάσει η προηγούμενη φάση, το Εγώ εκδηλώνεται πιο δυνατά και σκιαγραφεί την προσωπικότητα και τις συγκεκριμένες δυνατότητες. Μπαίνει στην ανώριμη πληρότητα. Οι σεξουαλικοί ρόλοι επιβεβαιώνονται.\nΜέχρι 28 ετών: Το Εγώ έχει εκδηλωθεί και ο δρόμος όλης της ενσάρκωσης γίνεται εμφανής. Όλα παίρνουν συγκεκριμένη μορφή και υπάρχει τάση να επιβάλλεται η ίδια του η φύση σε όλους τους τομείς.\nΜέχρι 35 ετών: Φθάνει κανείς σε όλες τις συγκεκριμένες μορφές και η πνευματικότητα νικάει ή αποτυγχάνει. Δε θα υπάρξουν αλλαγές στο σχετικό “φόντο”. Περπατάει κανείς σε μονοπάτια που έχει ήδη διαλέξει. Εκείνο που μπορεί να μεταβάλλεται τώρα πια είναι η ταχύτητα, εκτός από μικρές μετατοπίσεις της εστίασης των ενδιαφερόντων και των κέντρων ευρηματικότητας. Έστω και εάν δεν φαίνεται, η δυνατότητα αλλαγών έχει μείνει πίσω και το μόνο που μπορεί να συμβεί είναι να επιβεβαιωθούν ή να εξασθενίσουν τα στοιχεία της προσωπικότητας, όσο το επιτρέπει η δύναμη του Εγώ. Βρίσκεται κανείς στη μέση της ελπίδας ζωής, στην κορυφή του βουνού αυτής της ζωής, στην κορυφή που αρχίζουν να διακρίνονται πιο καθαρά τοπία και δυνάμεις, γεγονός που προκαλεί δράση και περιέργεια. Τα στοιχεία που ήδη υπάρχουν συνδυάζονται και ξανασυνδυάζονται σε μια “δεύτερη νεότητα”.\nΜέχρι 49 ετών: Ένα συναίσθημα που παρέμεινε σχεδόν σε λανθάνουσα κατάσταση εκδηλώνεται: η μάχη για να διαμορφώσει κανείς τα πράγματα, τα οποία θα είναι ανάλογα με τη φύση του καθενός και το βαθμό της πνευματικότητας ή υλιστικότητάς του. Η προσωπική εμπειρία έχει φιλτραριστεί και επηρεάζει ισχυρά τις πράξεις, τα συναισθήματα και τις ιδέες. Το σώμα, από τη μεριά του, παρουσιάζει τα χαρακτηριστικά της χαμένης νιότης. Αυτό δεν γίνεται πάντα αποδεκτό και κάνει αυτή την ηλικία να είναι ιδιαίτερα επικίνδυνη για τη φυσιολογική ισορροπία.\nΜέχρι 63 ετών: Το λυκόφως της ζωής γίνεται φανερό σε όλους. Με τον έναν ή τον άλλο τρόπο πρόκειται να εγκαταλειφθούν “τα κεκτημμένα”, που παρέχουν ιδιωτική και συλλογική ασφάλεια. Εξαρτάται από την καλλιέργεια του χαρακτήρα και την πνευματικότητα ο βαθμός στον οποίο η “ριζικότητα” των «πιστεύω» πλάθεται σε έργα αληθινά χρήσιμα. Η συμβίωση αποβαίνει κάθε φορά και πιο δύσκολη και ταυτόχρονα απορρίπτεται ή επιζητείται, καμμία φορά με τρόπο τραυματικό.\n"Γυμνάζω το σώμα μου σαν άλογο πολεμικό,\nΣΤΟ ΡΥΘΜΟ ΤΟΥ ΣΥΜΠΑΝΤΟΥ ΠΟΥ ΑΝΗΦΟΡΙΖΕΙ."\nΕΞΕΛΙΚΤΙΚΗ ΨΥΧΟΛΟΓΙΑ - 4 τόμοι, Ι. Παρασκευόπουλος, ΑΘΗΝΑ


Β ΕΠΣΑ: Επιστροφή στην Α ΕΠΣΑ ο Απόλλων Εγλυκάδας - Β' ΕΠΣΑ - Τα πάντα για τον αθλητισμό - MarkaSport\nΟ Απόλλων Εγλυκάδας νίκησε με 3-2 το Δρέπανο στο μεγάλο ντέρμπι της 29ης και προτελευταίας πράξης του 2ου ομίλου της Β΄ΕΠΣΑ κατηγορίας.\nΜε αυτή τη νίκη στο γήπεδο του Ρίου, «έπιασε» στην ισοβαθμία το Δρέπανο και αυτόματα κατακτά το πρωτάθλημα, αφού το Δρέπανο θα κάνει το 2ο ρεπό του την τελευταία αγωνιστική.\nΤο ματς ήταν εξαιρετικό και αντάξιο των καλύτερων ομάδων του ομίλου, αφού και το Δρέπανο ανεβαίνει στην Α΄κατηγορίας της νέας σεζόν.\nΟι φιλοξενούμενοι πήραν κεφάλι στο σκορ με τον Μανιάτη, Φουρφουρής και Καμηνιώτης έφεραν τούμπα το ματς, αλλά τα γκολ του Μπαλάση στο τέλος έδωσαν το πολυπόθητο «2» στο συγκρότημα του Άρη Πλέγα.\nΤην τελευταία αγωνιστική ο Απόλλων Εγλυκάδας φιλοξενεί τον Απόλλωνα Συνοικισμού και το ματς θα έχει χαρακτήρα φιέστας.\nΤα γκολ: 11΄Φουρφουρής, 34΄ πέν. Καμηνιώτης/ 5΄Μανιάτης, 77΄, 82΄Μπαλάσης\nΑΕ ΔΡΕΠΑΝΟΥ (Χ. Λάιος): Καρέλας, Κούβελας, Δ. Ζαφειρόπουλος, Κωνσταντίνι, Μπουρνάκας Γεωργίου, Τσοτσόλης, Χρυσανθόπουλος (58′ Στάμος), Φουρφουρής, Μ. Ζαφειρόπουλος, Καμηνιώτης (75’ Γ. Καρέλας)\nΑΠΟΛΛΩΝ ΕΓΛΥΚ. (Αρ. Πλέγας): Κυρίτσης, Ντινόπουλος, Κερπινιώτης (90′ Λεβέντης), Καραβότας, Χριστόπουλος, Ανδριακόπουλος (46′ Σαριδάκης), Παντελής (68′ Μπάρλος), Παπαγεωργακόπουλος (68′ Γιαννόπουλος), Μανιάτης, Κ. Κερπινιώτης, Μπαλάσης (93′ Ασλανίδης).\nΒΗΜΑ ΠΑΣΡΑΜΟΝΗΣ Η ΠΕΡΙΒΟΛΑ\nΣε ένα εκπληκτικό παιχνίδι (κυρίως στο 2ο ημίχρονο) η Περιβόλα κατάφερε να επικρατήσει εκτός έδρας της Δάφνης Πατρών με 2-3 και να φτάσει στην 11η θέση του βαθμολογικού πίνακα με 38 βαθμούς και στο +3 από την Αστραπή και τον Πυρσό.\nΑπό την άλλη πλευρά η Δάφνη Πατρών αν και υποβιβασμένη έπαιζε για την ιστορία της και κατάφερε δύο φορές να ισοφαρίσει το παιχνίδι ενώ στο τέλος αναζήτησε και το τρίτο γκολ. Το πρώτο ημίχρονο από πλευράς θεάματος θα ξεχαστεί πολύ γρήγορα καθώς και οι δύο ομάδες είχαν από μια καλή ευκαιρία.\nΑρχικά στο 40′ το σουτ του Γιαννακόπουλου εξουδετέρωσε δύσκολα σε κόρνερ ο Πόγκας. Η Περιβόλα με την πρώτη της ευκαιρία όμως κατάφερε να ανοίξει το σκορ με δράστη τον Μακρυπόδη όπου στο 44′ με πλασέ εντός περιοχής έστειλε την μπάλα στα δίχτυα για το 0-1.\nΜε την έναρξη του δευτέρου ημιχρόνου και συγκεκριμένα στο 47′ ο Σωτηρόπουλος με σουτ εκτός περιοχής έστειλε την μπάλα στα δίχτυα για το 1-1. Δύο λεπτά αργότερα ο Λαζανάς εκτέλεσε το φάουλ και ο Μακρυπόδης με γυριστή κεφαλιά ισοφάρισε σε 2-2.\nΣτο 67′ ο Χριστόπουλος εξετέλεσε δυνατά το βολέ με τον Χρυσοβέργη να πλασάρει ιδανικά τον Πόγκα για το 2-2. Δέκα λεπτά αργότερα ο Λαζανάς εκτέλεσε το φάουλ με την μπάλα να πηγαίνει στα δίχτυα για το 2-3.\nΣτα τελευταία λεπτά η Δάφνη πίεσε αρκετά την Περιβόλα καθώς έψαχνε το γκολ της ισοφάρισης με την ομάδα του κ. Μιχαλιτσιάνου με το σφύριγμα του διαιτητή της αναμέτρησης να πανηγυρίζει ένα σπουδαίο τρίποντο που κατά πάσα πιθανότητα ήταν κομβικό για την παραμονή στην Β΄Κατηγορία.\nΤην προσεχή Τετάρτη στην Β΄κατηγορία του 1ου ομίλου έχουμε αγωνιστική δράση με την Περιβόλα να αντιμετωπίζει εντός έδρας την Αστραπή σε ένα παιχνίδι όπου οι πράσινοι με θετικό αποτέλεσμα κλειδώνουν και μαθηματικά την παραμονή στην Β΄Κατηγορία.\nΔάφνη Πατρών (Κώστας Σπαθής): Χριστόπουλος, Χ. Πόγκας, Σωτηρόπουλος Γιαννόπουλος, Τσίλιος, Νικολογιάννης, Γιαννακόπουλος, Ζέρβας, Κατσαρέλιας, Χρυσοβέργης, Πανταζόπουλος.\nΠεριβόλα (Γιώργος Μιχαλιτσιάνος): Πόγκας, Γιαννόπουλος (32′ Μανωλόπουλος), Μαντζαβίνος, Σταμπολτάς, Σταμόπουλος, Λαζανάς, Τσεκούρας (68′ Σύψας), Μπαρδούσης, Μακρυπόδης (89′ Συρμής), Μπενέτος (68′ Βαγγελάτος), Μονοκρούσος (46′ Παντελής).\nΘέση Ομάδα Π Ν Ι Η Γ+ Γ- Β


Πληροφορική - ΠΛΗ στο ΕΑΠ - Diploma Line\nΑρχική / ΠΛΗ – ΕΑΠ\nΠληροφορική – ΠΛΗ στο ΕΑΠ\nΗ Πληροφορική ΠΛΗ αποτελεί ένα προπτυχιακό πρόγραμμα σπουδών στη Σχολή Θετικών ΕΠιστημών και Τεχνολογίας του ΕΑΠ. Σκοπός του προπτυχιακού προγράμματος ΠΛΗ ή αλλιώς Πληροφορική είναι η προετοιμασία επιστημόνων στην επιστήμη της Πληροφορικής.\nΟ φοιτητής μπορεί ωστόσο με κατάλληλη επιλογή από τις προσφερόμενες Θ.Ε. επιλογής του 4ου έτους να αποκτήσει γνώσεις και δεξιότητες που σχετίζονται με ιδιαίτερους κλάδους εφαρμογών στο πεδίο της πληροφορικής\nΑναφορά στα μαθήματα του προγράμματος Πληροφορική- ΕΛΠ στο ΕΑΠ\nΤα μαθήματα που διδάσκονται στο πρόγραμμα Πληροφορική ή ΠΛΗ στο ΕΑΠ είναι:\nΚωδικός μαθήματος Περιγραφή\nΠΛΗ 31 Τεχνητή Νοημοσύνη – Εφαρμογές\nΔυσκολίες φοιτητών στο πρόγραμμα Πληροφορική- ΕΛΠ στο ΕΑΠ\nΤο πρόγραμμα Πληροφορική ή ΠΛΗ στο ΕΑΠ θεωρείται ένα από τα δυσκολότερα προπτυχιακά προγράμματα του ΕΑΠ. Παρέχουμε υποστήριξη για την προετοιμασία στις εξετάσεις του προγράμματος ΠΛΗ και για την υλοποίηση των εργασιών. Μη διστάσετε να επικοινωνήσετε μαζί μας για οποιαδήποτε ερώτηση.


Οι δύο κινήσεις της ΠΑΕ Άρης για την ανατροπή της ποινής της FIFA - Latest News GR\nΑρχική ΑΘΛΗΤΙΚΑ Οι δύο κινήσεις της ΠΑΕ Άρης για την ανατροπή της ποινής της...\nΟι δύο κινήσεις της ΠΑΕ Άρης για την ανατροπή της ποινής της FIFA\nΗ Πειθαρχική Επιτροπή της FIFA έβαλε την ΠΑΕ Άρης στη λαιμητόμο με την απόφαση ποινής απαγόρευσης μεταγραφών για έναν χρόνο (σ. σ. δηλαδή για δύο μεταγραφικές περιόδους) εκτιμώντας ότι τόσο οι «κίτρινοι» όσο και η ΕΠΟ (η οποία τιμωρήθηκε με πρόστιμο 500.000 ελβετικών φράγκων) δεν σεβάστηκαν απόφαση της διεθνούς ομοσπονδίας και προχώρησαν στην έκδοση δελτίου στον Φιορίν Ντουρμισάι. Δηλαδή, δεδομένου του ότι στην ΠΑΕ Άρης ήδη είχε επιβληθεί ποινή απαγόρευσης μεταγραφών από τις αρχές του περασμένου Γενάρη, αποφάσισε ότι κακώς απέκτησε τον Φιορίν Ντουρμισάι και κατ’ επέκταση, παρανόμως η ΕΠΟ προχώρησε στην έκδοση του δελτίου του παίκτη.\nΗ FIFA επέβαλε για πρώτη φορά ποινή απαγόρευσης μεταγραφών στην ΠΑΕ Άρης διότι δεν αναγνώρισε ότι οι οφειλές απέναντι στους Ούμπιντες, Σιστόν και Πορτίγια αφορούσαν την παλιά εταιρία. Όταν οι «κίτρινοι» πήραν την απόφαση στα χέρια τους, αποτάθηκαν στην Ελληνική Ομοσπονδία Ποδοσφαίρου η οποία με τη σειρά της σημείωσε ότι το ζήτημα είχε τυπικό χαρακτήρα καθώς επρόκειτο για οφειλές της παλιάς εταιρίας και στηρίχθηκε στην ελληνική νομοθεσία. Εκ του αποτελέσματος αποδεικνύεται ότι η διαχείριση της υπόθεσης ήταν πρόχειρη, δεν ασκήθηκε έφεση κατά της ποινής, με συνέπεια να έρθει η πρώτη ποινή απαγόρευσης μεταγραφών. Ακολούθησε η έκδοση δελτίο στον Φιορίν Ντουρμισάι, η κλήση σε απολογία τόσο της ΠΑΕ Άρης όσο και της ΕΠΟ με την κατηγορία καταστρατήγησης των κανονισμών και μη εφαρμογής απόφασης της διεθνούς ομοσπονδίας. Η Πειθαρχική Επιτροπή της FIFA χρειάστηκε περίπου δυόμισι μήνες για να επιληφθεί της υπόθεσης και η επιβολή νέας ποινής τιμωρίας μεταγραφών, αν μη τι άλλο έδειξε ότι δεν δέχθηκε τους ισχυρισμούς τόσο της ΠΑΕ Άρης όσο και της ΕΠΟ, αλλά και το επιχείρημα των «κίτρινων» περί χρεών άλλης εταιρίας αν και δεν μπήκε στη ουσία της συγκεκριμένης υπόθεσης.\nΗ ΠΑΕ Άρης δεν έχει άλλη επιλογή από την προσφυγή στο CAS κι αυτό θα πράξει μέσα στις επόμενες ημέρες, ενώ το πιθανότερο είναι να λειτουργήσει ομοίως και η ΕΠΟ. Η ευθύνη για την έκδοση δελτίου στον Φιορίν Ντουρμισάι ανήκει στη σφαίρα των αρμοδιοτήτων της Ελληνικής Ομοσπονδίας κι αυτό είναι ξεκάθαρο. Το βασικό ερώτημα επί της συγκεκριμένης υπόθεσης αφορά το χρονικό διάστημα της όλης διαδικασίας. Από την κατάθεση της έφεσης στο CAS έως και τον χρόνο που θα χρειαστεί το ανώτατο αθλητικό δικαστήριο για να αποφασίσει.\nΠαράλληλα όμως, οι «κίτρινοι» θα ζητήσουν ξεκάθαρη απάντηση από την Κυβέρνηση για το αν προτίθεται να θέσει περιπτώσεις εταιριών όπως η ΠΑΕ Άρης (σ. σ. όπου τα χρέη ανήκουν στις παλιές εταιρίες και όχι σ’ αυτές που βρίσκονται σε λειτουργία) στις διαπραγματεύσεις με τους αξιωματούχους της FIFA για την υπογραφή μνημονίου συνεργασίας. Επί του συγκεκριμένου ζητήματος είχε ερωτηθεί ο επικεφαλής της ελληνικής αντιπροσωπείας και Υπουργός Επικρατείας, Γιώργος Γεραπετρίτης, αλλά δεν είχε δώσει σαφή απάντηση. Στάθηκε περισσότερο στην επόμενη μέρα και στη διασφάλιση τόσο του Δημοσίου όσο και των τρίτων, αλλά δεν δεσμεύτηκε για τις παλιές εταιρίες. Πλέον όμως, έπειτα από την εξέλιξη της υπόθεσης της ΠΑΕ Άρης και δεδομένου του ότι διατρέχουν άμεσο κίνδυνο κι άλλες αθλητικές ανώνυμες εταιρίες, η ελληνική αντιπροσωπεία και φυσικά η Κυβέρνηση θα πρέπει να ξεκαθαρίσουν τις προθέσεις τους.\nΠροηγούμενο άρθροΜακάβριο εύρημα σε ποτάμι στα σύνορα Ιράν- Αφγανιστάν\nΕπόμενο άρθροΔιαβεβαιώσεις πως ο Τραμπ δεν ήρθε σε επαφή με συνεργάτη του Πενς που νοσεί από Covid-19


Όπως είναι γνωστό έχει καθιερωθεί η 22α Σεπτέμβρη σαν «ημέρα χωρίς αυτοκίνητα», και υποδεικνύεται προς τους δήμους μια προσπάθεια τους, με την οργάνωση οποιωνδήποτε εκδηλώσεων για την προώθηση της μη χρήσης του αυτοκινήτου μας κατά την καθημερινότητα μας στην πόλη μας, με όσα οφέλη μια τέτοια πραγματικότητα εμπεριέχει (περιβαλλοντικά, οικολογικά, υγείας κλπ).\nΣαφέστατα η προώθηση, ( και κυρίως η επίτευξη!) , μιας τέτοιας επιδίωξης βρίσκεται στην σωστή κατεύθυνση, και δεν χρειάζονται επιχειρήματα για την αυταπόδεικτη σημασία της.\nΌμως πάνω στο τι οφείλουμε να οργανώσουμε, χρειάζεται πολύ «συζήτηση»!\nΕδώ στην πόλη μας, κάποιοι «έχουν κολλήσει» στην ( νέα) αντίληψη, ότι όλη αυτή η προσπάθεια κινείται , μονόδρομα, πάνω σε ένα και μοναδικό άξονα, που ονομάζεται «χρήση ποδηλάτου».\nΕτσι ,κάθε φορά που «γιορτάζεται» αυτή η ημέρα του Σεπτέμβρη, ακολουθείται η ίδια συντηρητική «συνταγή»!\nΜαζεύουμε τα παιδιά και τα «αμολούμε» με τα ποδήλατα σε χώρους περιορισμένους, όπως πχ η Μαρίνα, ο δημοτικός κήπος κλπ, και με καλλίτερη ή χειρότερη οργάνωση , νομίζουμε ,ότι επιτελέσαμε το καθήκον μας και ανταποκριθήκαμε στην υπόδειξη!\nΕχω πεί και έχω γράψει πολλές φορές, ότι η χρήση του ποδηλάτου δεν είναι η λύση στο κυκλοφοριακό πρόβλημα, ούτε η απάντηση στο ερώτημα της αστικής κινητικότητας.\nΑπεναντίας, υπάρχουν πολλές παράμετροι που αποδεικνύουν, ότι η χρήση του ποδηλάτου μπορεί να χαρακτηρισθεί και ως αρνητική!\nΌμως το παρόν σημείωμα δεν αφορά στο ποδήλατο ( για το οποίο αν και όταν οργανωθεί κάποια δημόσια συζήτηση ,θα μπορούσαμε να καταθέσουμε «πολλά»), αλλά στην προώθηση της ιδέας της «μη χρήσης του αυτοκινήτου μας», και θα περιορισθώ σε αυτήν.\nΑυτή η ημέρα θα έπρεπε να δώσει στους πολίτες, μια ομορφότερη εικόνα που θα μπορούσε να έχει η πόλη τους, μια περισσότερη ποιότητα ζωής που σήμερα την στερούνται, και να αποτελέσει μια απόδειξη ,πώς όλα όσα λέμε «στην θεωρία» μπορούν να γίνουν «στην πράξη»!\nΕπειδή βασική προϋπόθεση, για «να μπορούμε να μιλούμε» για περιορισμό της χρήσης του αυτοκινήτου τους από τους πολίτες είναι η ύπαρξη και λειτουργία μιας σωστής και πλήρους μαζικής μεταφοράς στην πόλη, θάπρεπε αυτήν την ημέρα να λειτουργήσει αυτή η μαζική μεταφορά! Δηλαδή θάπρεπε να έχουν συνεργασθεί ,ο δήμος και το ΚΤΕΛ, ώστε να λειτουργήσουν, δωρεάν (αυτήν την ημέρα), οι γνωστές αστικές γραμμές που προβλέπει η κυκλοφοριακή μελέτη της πόλης μας.\nΑκόμη, επειδή η «επιτυχία» αυτής της αστικής συγκοινωνίας είναι άρρηκτα συνδεδεμένη με «τα γνωστά» κίνητρα και αντικίνητρα, ( τα οποία πλειστάκις έχουμε επαναλάβει!), θάπρεπε αυτήν την ημέρα να λειτουργήσουν ,μαζί με την μαζική μεταφορά, και αυτά τα μέτρα, ώστε «να δεί» ο πολίτης, όταν μιλούμε για λύση του κυκλοφοριακού «τι εννοούμε», και τι υλοποιούμε!\nΔηλαδή χρειαζόταν μια «οργάνωση» αυτής της κυκλοφοριακής γιορτής, η οποία προφανέστατα ούτε υπήρξε, ούτε κάν «απασχόλησε» τον δήμο!\nΕίναι γνωστό, ότι η λύση του κυκλοφοριακού προβλήματος και η επιτυχία της μη (περιττής) χρήσης του αυτοκινήτου τους από τους πολίτες, ανοίγει πολλές δυνατότητες προσφοράς ποιότητας ζωής στους πολίτες ( κάθε ηλικίας) αλλά και άλλης αισθητικής της πόλης. Η χρήση του ποδηλάτου, που τόσο περιττά και υπερβολικά διαφημίζεται, ούτε αποτελεί πανάκεια, ούτε έχει καμιά σχέση με όσα (πραγματικά) μπορούμε να ωφεληθούμε ,σαν πόλη και σαν πολίτες της, στην πόλη μας.\nΕτσι θα μπορούσαν να υλοποιηθούν τέτοιες δράσεις, από εκείνες που (σε περίπτωση ελαχιστοποίησης της χρήσης του αυτοκινήτου τους από τους πολίτες) θα μπορούσαμε να υλοποιήσουμε και να προσφέρουμε στην πόλη και στους πολίτες της.\nΣαν «πρόχειρες» προτάσεις θα μπορούσα, εντελώς ενδεικτικά, να καταθέσω τις πιο κάτω :\nΘα μπορούσαν να «κλείσουν» τμήματα της λεωφόρου ( με αντίστοιχη αναστροφή της κίνησης στην Γερακάρη, για να «ζευγαρώσει » λειτουργικά με την Μοάτσου), ώστε να «δοθούν» σε διάφορες ποιοτικές δραστηριότητες.\nΕτσι θα μπορούσε,\n1/ να αναπτυχθεί κρεμαστό πράσινο στις οποιεσδήποτε κολώνες της λεωφόρου, και με σχετική συνεργασία με τους ιδιοκτήτες των παρόδιων ακινήτων όμοιο κρεμαστό πράσινο στα μπαλκόνια και στις προσόψεις των κτιρίων.\n2/ να στρωθεί τεχνητό γρασίδι σε τμήματα της λεωφόρου (όπως γίνεται κάθε χρόνο στην οδό Πανεπιστημίου στην Αθήνα) και να οργανωθούν διάφορες δραστηριότητες πάνω στο καλυμμένο οδόστρωμα της ,( από απλό ποδόσφαιρο μέχρι αγώνες δρόμου μαμάδων με τα καροτσάκια των μωρών τους!).\n3/ να οργανωθούν πρωτότυποι «αγώνες» όπου θα συμμετέχουν οι πολίτες, όπως πχ αγώνες δρόμου γυναικών που να φορούν τακούνια, ανδρών που να μεταφέρουν στον ώμο τις γυναίκες τους, των οδοκαθαριστών της πόλης με τα καροτσάκια τους, παιδιών με τα πατίνια τους κλπ κλπ ( υπάρχει μεγάλη «γκάμα» τέτοιων προτάσεων από εμπειρία άλλων περιοχών)!\nΜε τέτοιες δραστηριότητες θα υπάρξει και ψυχαγωγία ,(αφού μιλούμε για γιορτή ημέρας χωρίς αυτοκίνητο), και ενημέρωση, και βίωση μιας άλλης νέας πραγματικότητας που θέλουμε να προπαγανδίσουμε!\nΕπειδή χρειάζεται η ανάπτυξη εποικοδομητικού διαλόγου, μεταξύ δήμου ( που έχει την αρμοδιότητα και ευθύνη όλης αυτής της υποχρέωσης) και των πολιτών, πού τόσο πολύ λείπει στην πόλη μας, θα έπρεπε να οργανωθούν σχετικές εκδηλώσεις ανάπτυξης και καρπόδεσης του.\nα/ θα έπρεπε να οργανωθούν δημόσιες συζητήσεις [ πχ δημόσια ειδική συνεδρίαση του δημοτικού συμβουλίου ( σε κατάλληλο χώρο)] με αντικείμενο αυτήν την στόχευση, δηλ την μη χρήση του αυτοκινήτου τους από τους πολίτες.\nβ/ θα έπρεπε να υπάρξει ειδική συνέντευξη τύπου, ή εκπομπή διαλόγου σε τοπικό ραδιόφωνο κλπ, στην οποία να συμμετέχουν οι εμπλεκόμενοι, για να συζητηθούν οι παράμετροι αυτής της στόχευσης.\nΌλα αυτά όμως προϋποθέτουν να ασχοληθεί σοβαρά κάποιος (εν προκειμένω ο δήμος!), να γνωρίζει και να «πιστεύει» αυτά πού πρέπει και μπορούν να γίνουν, και να γίνει μια σωστή οργάνωση για να δώσει αποτελέσματα.\nΣτον δήμο μας, δυστυχώς, εδώ και επτά χρόνια το μόνο που κάνουν είναι «να κοσκινίζουν» ( κατά πού λέει και η γνωστή παροιμία), χωρίς να «ζυμώσουν» τίποτε μέχρι σήμερα!\nΗ «ημέρα χωρίς αυτοκίνητο» για μια ακόμη χρονιά «γιορτάσθηκε» με… «επαναλήψεις», γιατί δεν υπάρχει φρεσκάδα δεν υπάρχουν ιδέες ( ούτε και σε αυτόν τον τομέα)!\nΘα επαναλάβω ,δυστυχώς και με ειλικρινή λύπη μου, ότι αυτός ο δήμος είναι «καταδικασμένος», όπως είχε «διαπιστώσει» και κάποιος πριν λίγα χρόνια!\nΑυτή την «καταδίκη» του μαραζώματος ( για να χρησιμοποιήσουμε την γνωστή διαπίστωση γνωστού τουριστικού επιχειρηματία της πόλης μας), της έλλειψης φρεσκάδας, της στέρεψης σε ιδέες, της διαχειριστικής επανάληψης του «μια από τα ίδια», οφείλουμε να την αντιμετωπίσουμε με ένα « Εφετείο», όπου όλοι μαζί θα προσπαθήσουμε να αλλάξουμε την πόλη μας.\nΕίναι κάτι που μπορεί να γίνει, και αφού οι αρμόδιοι «δεν ενδιαφέρονται», ας το «επιβάλλουμε» εμείς οι πολίτες!


Ακόμα μία αποχώρηση πραγματοποιήθηκε το βράδυ της Παρασκευής στο Big Brother.\nΌπως κάθε φορά, έτσι και σήμερα ο Γρηγόρης Γκουντάρας και η Νάταλι Κάκκαβα συνδέθηκαν με το σπίτι του Μεγάλου Αδερφού και ανακοίνωσαν στους άμεσα ενδιαφερόμενους, Μαίρη, Ευδοκία και Μελέτη, αλλά και στους υπόλοιπους ενοίκους το όνομα του παίκτη που αποχωρεί.\nΣτο άκουσμα του αποτελέσματος ο Μελέτης έμεινε άναυδος και δεν έκρυψε τη θλίψη του. Ο ίδιος μπορεί να ήθελε να παραμείνει κι άλλο στο σπίτι, ωστόσο το κοινό είχε αντίθετη άποψη.\n«Ασεβέστατε, Κύριε Πρωθυπουργέ!»


ΜΑΡΤΥΡΙΑΡΗΣ: Λουκέτα - εξπρές για όσους δεν κόβουν αποδείξεις\nΛουκέτα-εξπρές σε επιχειρήσεις που δεν εκδίδουν αποδείξεις προανήγγειλε ο υπ. Οικονομικών Γ. Στουρνάρας, κατά τη διάρκεια της υπογραφής της συμφωνίας ανάμεσα στην κυβέρνηση και τους φορείς της αγοράς εστίασης και τουρισμού για μειώσεις στις τιμές λόγω της αντίστοιχης μεταβολής του ΦΠΑ.\nΟ κ. Στουρνάρας στη διάρκεια ...\nπαρουσίασης της συμφωνίας, μαζί με τους υπουργούς Ανάπτυξης Κ. Χατζηδάκη και Τουρισμού Ολγα Κεφαλογιάννη, τον υφ. Ανάπτυξης Θανάση Σκορδά και τους εκπροσώπους των επιχειρήσεων εστίασης και τουρισμού, επιβεβαίωσε ότι προωθείται αυστηροποίηση των ποινών για όσους δεν κόβουν αποδείξεις, καθώς κ ότι εξετάζεται η επιβολή λουκέτου σε αυτές τις περιπτώσεις. Τα μέτρα θα ανακοινωθούν πριν από την 1η Αυγούστου, οπότε και θα ισχύσει η εφαρμογή του νέου ΦΠΑ 13% στην εστίαση.\nΗ συμφωνία προβλέπει τη μείωση τουλάχιστον κατά 5% στα τρία τέταρτα (το 75%) των προϊόντων που περιλαμβάνονται στους τιμοκαταλόγους των επιχειρήσεων. Οι επιχειρήσεις που θα το πράξουν αυτό θα παίρνουν το ειδικό σήμα συμμόρφωσης, που θα βεβαιώνει τους καταναλωτές ότι η μείωση του ΦΠΑ πέρασε στις τιμές. «Μειώθηκε ο ΦΠΑ, εδώ μειώσαμε τις τιμές» θα αναγράφεται στα ελληνικά και τα αγγλικά. Το σήμα θα αναρτάται στα καταστήματα.\nΕπίσης, όσες επιχειρήσεις ρίξουν τις τιμές θα έχουν ως αντάλλαγμα και επιπλέον μόρια πριμοδότησης για συμμετοχή σε προγράμματα του ΕΣΠΑ ή άλλες δράσεις ενίσχυσης των μικρομεσαίων επιχειρήσεων.\nΤο σήμα θα χορηγείται από τις κατά τόπους οργανώσεις και ενώσεις των επιχειρήσεων επισιτισμού. Θα πρέπει οι επαγγελματίες να προσκομίζουν τους τιμοκαταλόγους με τις παλιές και νέες τιμές αλλά και την ταινία από την ταμειακή μηχανή ώστε να γίνεται διασταύρωση των τιμών.


Αισθάνθηκε και Έγραψε η Δανάη στις Πέμπτη, Φεβρουαρίου 03, 2011\nBarbie 4 Φεβρουαρίου 2011 - 3:01 μ.μ.\nΟι σκέψεις δεν πάνε και έρχονται όμως??Πώς γίνεται να αγαπάς κάτι τόσο πολύ όσο λες και να το αφήνεις να σου φεύγει μέσα από τα χέρια??Αφού το αγαπάς τόοοσο....!!Νομίζεις πως μπορείς να κάνεις τα πάντα!Τότε τι γίνεται??\n_Mαρία_ 4 Φεβρουαρίου 2011 - 6:52 μ.μ.\nΜε φόβισε λίγο αυτή η ανάρτηση, αλλά τα έχει αυτά η ζωή, έτσι; Πάντα μετράμε "απώλειες" αλλά θυμόμαστε και τα ωραία απ' αυτά που χάσαμε..


Καταναλώνουμε ακόμα και την καταστροφή μας - Αποψεις | RED LINE\nRED LINE › Ελλαδα › Αποψεις › Καταναλώνουμε ακόμα και την καταστροφή μας\n2019-08-15 18:45:21 EEST\nΠερνούσα από το θαυμάσιο δάσος της Εύβοιας, που καίγεται σήμερα, πριν από δέκα μέρες. Μου έκανε εντύπωση η πυκνότητα, η ομορφιά, αλλά και τα ξερά χορτάρια καθώς και το όνομα μιας απόμερης ταβέρνας: “Η ταβέρνα του πεθαμένου”! Τι μπορεί να προσφέρει, αλήθεια, ο θάνατος; Η παράνοια της κερδοσκοπίας φθάνει στο σημείο να πουλάει ακόμα και την καταστροφή. Γιατί κάποιοι την καταναλώνουν. Ο θάνατος γίνεται ανάγνωσμα και θέαμα. Σε λίγο για χάρη του κέρδους θα πουλάμε ακόμα και το θάνατό μας!\nΚι όμως κάποιοι βρίσκουν τρόπο να εκμεταλλευθούν ακόμα και την καταστροφή. Όχι την “δημιουργική καταστροφή” του Σουμπέτερ, αλλά την οριστική καταστροφική, την τελική λύση, την εξαφάνιση της ζωής στον πλανήτη που λέγεται Γη.\n“Collapsology: το στοίχημα της κατάρρευσης” (France Culture, 16 Μαρτίου 2019).\n“Yves Cochet: Η ανθρωπότητα θα μπορούσε να εξαφανιστεί το 2050” ( Le Parisien, 7 Ιουνίου 2019).\nΝαι, καλά διαβάσατε, “το τέλος του κόσμου…” παρουσιάζεται ως “μια ευκαιρία”! Τρέλλα!\nΣτα μέσα ενημέρωσης, η καταναλωτική ζήτηση για την “αποκάλυψη” είναι τέτοια που το τηλεοπτικό κανάλι France 2 μεταδίδει μια πρόβλεψη για τον Δεκέμβριο του 2029 στο ντοκιμαντέρ “Τέλος του κόσμου: και αν ήταν σοβαρό; (20 Ιουνίου 2019). Στην οθόνη, οι Γάλλοι στρατιώτες οργανώνουν ουρές στα τελευταία σημεία πόσιμου ύδατος, καταστρέφονται τα δίκτυα ύδρευσης και ηλεκτρικού ρεύματος, οι περιπλανώμενοι περιφέρονται και σκοτώνουν, οι πρόσφυγες του κλίματος συρρέουν στην Ευρώπη.\n“Δεν θέλω να ελπίζετε, θέλω να πανικοβληθείτε. Θέλω να φοβάστε κάθε μέρα σαν κι εμένα. Και τότε θέλω να ενεργήσετε”, δήλωσε η Σουηδική περιβαλλοντολόγος Greta Thunberg, προτρέποντας τους νέους να κινητοποιηθούν για το κλίμα.


Τακτικός ελιγμός από υπ. Υποδομών στο Ακτιο - Αμβρακία - Typos Epeirou\nΑ.Σ. Άρης: «Ήρθε η ώρα για το πρώτο...\nHome Αρχική\tΤακτικός ελιγμός από υπ. Υποδομών στο Ακτιο – Αμβρακία\nΗ ολοκλήρωση του αυτοκινητοδρόμου Ακτίου – Αμβρακίας, που «σαλαμοποιήθηκε» στο παρελθόν και παραδόθηκε ημιτελής, εντάχθηκε ως έργο phasing στο νέο ΕΣΠΑ, με προϋπολογισμό 150 εκατ. ευρώ.\nΜίτου για Ρέγιες: «Δεν μπορώ να το πιστέψω....\nΕπί ποδός 60.000 αστυνομικοί ενόψει νέας κινητοποίησης των...\nLIVE: Μπαρτσελόνα – Λεβάντε\nΣε 10 συλλήψεις και 135 προσαγωγές προχώρησε η...\nΚ. Μητσοτάκης στον Μ. Βέμπερ: Δεν θα κόψω...\nLIVE: ΑΕΚ – Άγιαξ\nΛωρίδα της Γάζας: Νεκροί δύο Παλαιστίνιοι από ισραηλινά...


Ο Πατσίνο επιστρέφει ως Φιλ Σπέκτορ! - neolaia.gr\nΟ Πατσίνο επιστρέφει ως Φιλ Σπέκτορ!\nΤο μεγάλο comeback ετοιμάζει ο πολυβραβευμένος Αλ Πατσίνο, ο οποίος θα υποδυθεί το διάσημο Αμερικανό μουσικό παραγωγό, Φιλ Σπέκτορ, στην επερχόμενη ομώνυμη ταινία του καλωδιακού δικτύου HBO, σε σκηνοθεσία Ντέιβιντ Μάμετ.\nΠιο συγκεκριμένα, ο Σπέκτορ καταδικάστηκε το 2009 για τη δολοφονία της ηθοποιού Λάνα Κλάρκσον στο σπίτι του στην Καλιφόρνια το 2003 και εκτίει ποινή 19ετούς φυλάκισης. Έγινε γνωστός στα 60s με την παραγωγή τεράστιων χιτ όπως το Let It Be των Beatles και βρισκόταν πίσω από πολλά άλμπουμ του διάσημου γκρουπ The Ronettes. Εισήγαγε την τεχνική Wall of Sound για την παραγωγή πυκνού και πολυεπίπεδου ήχου.\nΟι πρώτες φωτογραφίες από το νέο biopic δείχνουν έναν ανατριχιαστικά πειστικό Πατσίνο στην αίθουσα του δικαστηρίου, δίπλα στην Έλεν Μίρεν που υποδύεται τη δικηγόρο του, Λίντα Κένι Μπέιντεν.\nΤο κυρίαρχο στοιχείο των φωτογραφιών αποτελεί φυσικά η ξανθιά φουντωτή κουπ, σήμα κατατεθέν του μουσικού.\nΣύμφωνα με τον Observer, ο Πατσίνο απέφυγε να συναντηθεί με τον Σπέκτορ πριν τα γυρίσματα, λέγοντας ότι είναι πλέον ένας άλλος άνθρωπος σε σχέση με αυτόν που υποδύεται.\nΗ ταινία Phil Spector θα κάνει πρεμιέρα στο HBO στις 24 Μαρτίου.


Στου Μπερτομέου την πόρτα, πέτα όσες θέλεις ΒΟΜΒΕΣ - Onsports.gr\nΓιάννης Κουβόπουλος\t20 Ιουνίου 2020, 08:02\nΣτου Μπερτομέου την πόρτα, πέτα όσες θέλεις ΒΟΜΒΕΣ\nΈνας προπονητής του βεληνεκούς του Ρικ Πιτίνο έκανε λόγο για χειροβομβίδα σε αγώνα της Ευρωλίγκας, με την διοργανώτρια αρχή, την Αστυνομία και τους Αγγελόπουλος να το παίζουν κουφοί και… τυφλοί.\n«Ο ιδιοκτήτης μας αναγκάστηκε να φύγει στο ημίχρονο του αγώνα του ΣΕΦ. Ήταν εκεί ένας άνδρας που τον απειλούσε κρατώντας μια χειροβομβίδα. Ήταν χειροβομβίδα, αναγκάστηκε να φύγει. Είναι τρελό. Δεν το πίστευα…» Τάδε έφη… Ρικ Πιτίνο. Ναι. Αυτό ακριβώς. Ένας προπονητής του βεληνεκούς του Αμερικανού, ένας προπονητής μύθος του παγκόσμιου μπάσκετ, ένας προπονητής Ευρωλίγκας δήλωσε δημοσίως πως ένας άνθρωπος (άσχετα αν είναι πρόεδρος, ιδιοκτήτης, προπονητής, φίλαθλος) σε έναν αγώνα μπάσκετ απειλήθηκε με… χειροβομβίδα. Και σχεδόν δύο ημέρες μετά δεν έχει ανοίξει μύτη.\nΠάπιες ή κότες;\nΘα μου πείτε (και καλά θα κάνετε) ότι εδώ δεν άνοιξε μύτη όταν τα είπε ο Δημήτρης Γιαννακόπουλος. Και όταν έγιναν αλλά και στην περίφημη συνέντευξη Τύπου της ΒΙΑΝΕΞ. Από τότε μέχρι σήμερα τρεις φορές έχει ειπωθεί πως η ζωή του Δημήτρη Γιαννακόπουλου απειλήθηκε στο ΣΕΦ από κάποιον που κρατούσε ΧΕΙΡΟΒΟΜΒΙΔΑ στα χέρια του και όλοι κάνουν τις πάπιες. Η τις κότες.\nΝα απαντήσουν οι ανώτεροι\nΠρώτη και καλύτερη η Αστυνομία… Πουθενά. Και τότε, στον συγκεκριμένο αγώνα, το μόνο που είχε κάνει είναι να προτρέψει τον Δημήτρη Γιαννακόπουλο να μη βγει στο δεύτερο ημίχρονο και να φύγει από το, κατά τα άλλα, Στάδιο Ειρήνης και Φιλίας. Η Αστυνομία αντί να προστατεύσει τον ιδιοκτήτη μιας ομάδας του πρότεινε να φύγει από το γήπεδο. Είτε γιατί δεν μπορούσε να επιτελέσει το έργο της, είτε γιατί δεν ήθελε… Τον λόγο τον ξέρουν οι ίδιοι οι Αστυνομικοί. Όχι εκείνοι που ήταν στο ΣΕΦ, αλλά εκείνοι που τους έδωσαν τις διαταγές για το πώς να πράξουν…\nΑκόμα τρέχουν με το… μπουγέλο\nΜετά την Αστυνομία, η διοίκηση του Ολυμπιακού. Άφαντα τα αδέλφια Αγγελόπουλου. Νούδε ο Γιώργος εμφανίστηκε, νούδε ο Παναγιώτης. Είναι οι ίδιοι άνθρωποι που σε ένα παιχνίδι Παναθηναϊκού-Ολυμπιακού στο ΟΑΚΑ αποχώρησαν και απειλούσαν πως δεν θα συνεχιστεί το ματς γιατί τους… μπουγέλωσαν. Τους πέταξαν νερό και έφυγαν σαν βρεγμένες γάτες. Και όμως για την ΧΕΙΡΟΒΟΜΒΙΔΑ ούτε λόγος…. Ε, δεν έσκασε κιόλας!\nΜετράει το χρήμα των άλλων\nΠάμε και στην Ευρωλίγκα. Η αδέκαστη αυτή διοργάνωση, που δεν σηκώνει μύγα στο σπάθι της, που τιμωρεί όσους δεν ξέρουν να πειθαρχούν, που κλείνει τα γήπεδα με το έτσι θέλω όποτε θέλει, ακόμα να φανεί. Δεν διάβασε τις δηλώσεις ο κύριος Μπερτομέου; Δεν ενημερώθηκε; Δεν ήξερε από την ημέρα του αγώνα; Ξαναλέμε… Ο ΡΙΚ ΠΙΤΙΝΟ είπε ότι στο ΣΕΦ υπήρξε ΧΕΙΡΟΒΟΜΒΙΔΑ. Οι δηλώσεις αυτές έπαιξαν στην Αμερική, την Ελλάδα, την Ευρώπη. Σε όλο τον κόσμο. Έτσι… διαφημίζεται η διοργάνωση. Και ο κύριος Μπερτομέου τι κάνει; Τίποτα… Δεν ακούει, δεν βλέπει, δεν μιλάει… Απλά μετράει το… χρήμα που του φέρνουν οι ομάδες. Αυτή είναι η Ευρωλίγκα.\nΥΓ: Πραγματικά είναι για λύπηση η προσπάθεια της ομάδας του Ολυμπιακού να απαξιώσει πλήρως το Ελληνικό πρωτάθλημα, επειδή δεν συμμετέχει σε αυτό. Πραγματικά είναι αστεία η επικοινωνιακή πολιτική που «κατακεραυνώνει» την ΕΡΤ που θέλει να αγοράσει το προιόν και να δώσει ζωή σε όλες τις ομάδες επειδή ο Ολυμπιακός παίζει στην Α2. Σε αυτή την περίπτωση και οι τυφλοί είδαν την «ερυθρόλευκη» τακτική. Αλλά στο κάτω-κάτω αν μπορούν να «Χτίσουν» ομάδα καλή, να ανέβουν από την Α2 και να πάρουν και εκείνοι το μερίδιό τους. Το έχουμε ξαναπεί το ότι στον Ολυμπιακό είναι τα… καλά παιδιά και θέλουν το καλό του Ελληνικού μπάσκετ, είναι παραμύθια για αγρίους.\n10 λεπτά πριν Άρης: Ο μεγαλύτερος πονοκέφαλος του Μάντζιου και ο νέος φορ\n25 λεπτά πριν Ελληνική Ομοσπονδία Πυγμαχίας: Γράφει... ιστορία η Εθνική ομάδα Νέων/Νεανίδων στο Πανευρωπαϊκό


Μακιγιάζ Φθινόπωρο / Χειμώνας 2020 – 2021: Οι κορυφαίες τάσεις της σεζόν | eirinika.gr\nΤρίτη, 18 Ιανουαρίου | 00:02\nΔείτε όλα τα hot trends...\n3 Σεπτεμβρίου 2020 - 10:16πμ\nΚάθε σεζόν παρατηρούμε αλλαγές στις τάσεις της μόδας, αλλά και του μακιγιάζ. Έτσι λοιπόν και φέτος, οι διάσημοι make-up artists παρουσίασαν τις προτάσεις τους για τη νέα σεζόν.\nΚάποιες τάσεις παραμένουν στην κορυφή και αυτή την περίοδο. Δεν λείπουν βέβαια και νέες προσθήκες που θα δώσουν έναν αέρα ανανέωσης στο make-up μας. Δείτε αναλυτικότερα τα χρώματα σε σκιές και χείλη, καθώς και όλες τις τεχνικές μακιγιάζ που θα είναι must το Φθινόπωρο και το Χειμώνα.\nΣε συνδυασμό με foundation ή σε γυμνό πρόσωπο, οι διάσημοι make-up artists δεν δίστασαν να διατηρήσουν τη λαμπερή επιδερμίδα και πάλι στις τάσεις της σεζόν. Πρόκειται για ένα τρικ που κάνει πιο φυσικό το look, ακόμη και όταν έχει χρησιμοποιηθεί makeup για την κάλυψη κάποιων μικροατελειών.\nΤο γνωστό και ως no-make up μακιγιάζ θα συνεχίσει να αποτελεί κορυφαία τάση του μακιγιάζ και τη σεζόν Φθινόπωρο / Χειμώνας 2020 – 2021. Διαχρονικό και άκρως εντυπωσιακό, το φυσικό του αποτέλεσμα τονίζει τα χαρακτηριστικά ενός προσώπου χωρίς να τα αλλάζει.\nΑυτά είναι μόνο μερικά από τα παραδείγματα που είδαμε από τους κορυφαίους make-up artists.\nΤο smokey eyes σε καφέ αποχρώσεις είναι λιγότερο άγριο και βαρύ από το μαύρο. Παρ' όλα αυτά πετυχαίνει το ίδιο έντονο αποτέλεσμα και μπορεί να φορεθεί σχεδόν σε όλες τις περιστάσεις. Ανάλογα πάντα με την απόχρωση που θα έχει επιλεγεί.\nΧρησιμοποιήθηκαν από τον οίκο Prada για να τονίσουν την πτυχή του ματιού, σχηματίζοντας ένα ορθογώνιο σχήμα. Αλλά και από τον διάσημο make-up artist Tom Pecheux στον οίκο Altuzarra που δημιούργησε ένα διπλό χρωματικά μακιγιάζ ματιών.\nΜε μια πιο hippie διάθεση και την επιρροή της δεκαετίας των 60s, οι μακιγιέρ των οίκων Valentino, Stella McCartney και Celine ζωγράφισαν στην πτυχή των ματιών μια αιωρούμενη γραμμή eyeliner.\nΟι δημοφιλείς μακιγιέρ των διάσημων οίκων μόδας Off-White και Ulla Johnson, μεταξύ άλλων, θεώρησαν πως οι χρωματιστές μάσκαρα μπορούν κάλλιστα να φορεθούν και αυτές τις εποχές, δίνοντας μια πιο χαρούμενη νότα χρώματος στο make-up μας.\nΟι spiky lashes, όπως αποκαλούνται, είναι ιδανικές για να κάνουν το βλέμμα πιο έντονο και να ανοίγουν το μάτι. Δίνουν ένα αποτέλεσμα σαν αυτό της κούκλας και είναι εμπνευσμένες από τη δεκαετία του '60.\nΕίτε, λοιπόν, πρόκειται για ψεύτικες και μακριές, ή για βαμμένες έντονα με πηχτή μάσκαρα βλεφαρίδες, το εφέ αυτό θα είναι must για τη σεζόν. Αυτό άλλωστε πρότειναν μεταξύ άλλων και οι οίκοι Rodarte, Molly Goddard, Celine και Lanvin.\nΠερίεργα βαμμένα ή σβησμένα με make-up φρύδια\nΚι επειδή όπως ήδη αναφέραμε στις πασαρέλες υπάρχουν και οι υπερβολές, οι διάσημοι make-up artists πρότειναν για φέτος δυο ακόμη ιδιαίτερες τάσεις για τα φρύδια. Η μία είναι αυτή των ξεβαμμένων, η οποία συνεχίζει την κορυφαία πορεία που είχε στην προηγούμενη σεζόν και η άλλη αναφέρεται στην έντονα ζωγραφισμένη πάνω γραμμή των φρυδιών.\nΑν και τα ματ κραγιόν έχουν αγαπηθεί πολύ τα τελευταία χρόνια, οι ειδικοί προτείνουν για φέτος την επιστροφή των glossy. Η λάμψη σε nude, αλλά και σκούρα χείλη ολοκληρώνει το μακιγιάζ της σεζόν δίνοντας σαγηνευτική διάσταση, αναφέρει το beautetinkyriaki.